title: Y's Men International

text: Liikkeen tärkeimmät toiminnan kohteet ovat paikallisen nuorisotyön tukeminen erityisesti NMKY:n kautta, laaja kansainvälinen kehitysyhteistyö ja NMKY:n toiminnan laajeneminen erityisesti kehitysmaissa ja ns. uusissa jäsenmaissa eli entisen neuvostoblokin alueella.


title: Y's Men International

text: Y-liikkeen toiminnan taustalla on kristillinen palvelunäkemys. Se ei kuitenkaan edellytä jäsenkunnaltaan omakohtaista uskoa tai edes kristilliseen kirkkoon kuulumista. Tämän vuoksi liike kasvaa erittäin vahvasti esimerkiksi Intiassa, missä huomattava osa jäsenkunnasta on mm. hinduja. Samoin kasvu on voimakasta Japanin ja Korean alueilla, missä taas on mukana mm. shintoja ja buddhalaisia. Venäjällä taas liikkeen toiminnassa kristillisillä korostuksilla on vahva sijansa, sillä se osaltaan on siellä täyttämässä uskontoaukkoa ihmisten elämässä tuomalla mahdollisuuden kristilliseen arkitoimintaa sosiaalisten ongelmien poistamiseksi.


title: Y's Men International

text: Liikkeen kansainvälisiä ohjelmia ovat mm.


title: Y's Men International

text: Eurooppaan liike saapui 1928, kun ensimmäinen "Y´s Men´s Club" perustettiin Viroon, Tallinnaan. Suomeen liike saapui 1966, jolloin toisaalta Helsingin ruotsinkielisen NMKY:n (KFUM) edustajat perustivat "Y´s Men´s Club Helsingfors" - nimisen killan ja toisaalta Oulun NMKY:n yhteyteen perustettiin "Oulun Y-kilta", millä nimellä suomeksi liikkeen jäsenkiltoja kutsutaan.


title: Y's Men International

text: Naiset muodostavat oman rinnakkaisen "Y´s Menettes" - järjestönsä, jossa on runsaat 10.000 jäsentä. Pohjoismaissa ja uusissa jäsenmaissa naiset ovat mukana varsinaisessa "Y´s Men" liikkeessä. Heidät hyväksyttiin täysjäseniksi 1976, jolloin ensimmäiset naisten killat otettiin jäseniksi Suomessa ja Ruotsissa.


title: Y's Men International

text: Suomesta tuli oma hallinnollinen Region eli Alue 1980, jolloin sen killat erosivat yhteisestä Ruotsin-Suomen Alueesta. 1991 aloitettiin toiminta neuvostovallasta vapautuneissa Baltian maissa uudelleen perustamalla Tallinnan kilta uudelleen ja 1994 Pärnuun toinen Y-kilta. Tällä hetkellä Suomessa on 11 ja Baltiassa 9 Y-kiltaa ja niissä hieman yli 200 jäsentä.


title: Y's Men International

text:
Järjestö julkaisee kansainvälistä jäsen- ja tiedotuslehteä "Y´s Men´s Word", joka painetaan Intiassa useilla eri kielillä ja postitetaan jäsenille kautta maailman.
Suomi-Baltian Alue julkaisee oma tiedotus- ja jäsenlehteään "Alueen Uutiset", joka painetaan suomeksi ja englanniksi. "Alueen Uutisia" on luettavissa järjestön kotisivuilta pdf-muotoisena.
Liepaja Y´s Men´s Club (yhteiskilta)


title: Moisio (Turku)

text: Moisio on Turun kaupunkiin kuuluva maaseutumainen kaupunginosa kaupungin pohjoispuolella, noin 8 kilometrin päässä Turun keskustasta. Moisiossa on ollut melko harvahkoa kyläasutusta jo pitkään. Alueen ilme pohjaa kuitenkin voimakkaimmin Turun keskustan tuntumassa vallitsevan tonttipulan aiheuttamaan omakotirakentamiseen 1990- ja 2000-luvuilla. Alueelle on rakennettu runsaasti myös 60- ja 70-luvuilla. Moision läheisyydessä sijaitsevat Yli-Maarian ja Paattisten kaupunginosat.


title: Moisio (Turku)

text: Ennen liittämistään Turun kaupunkiin Moisio oli osa Maarian kuntaa. Alueen palveluihin kuuluvat muun muassa Moision koulu, kaksi päiväkotia, kirjasto, lähikauppa, parturi ja huoltoasema. Lisäksi Moisiossa sijaitsee buddhalainen temppeli Alueen maantieyhteydet Turun kaupunkiin ovat hyvät alueen reunitse kulkevan Turku-Tampere-moottoritien ansiosta. Moisioon on linja-autoyhteys Turusta.


title: Moisio (Turku)

text: Ruskonjoen sivujoki Vähäjoki saa alkunsa Moisiosta.


title: Islom Karimov

text: Islom Abdug’aniyevich Karimov (uzbekiksi (kyrillinen), Ислом Абдуғанийевич Каримов, ; 30. tammikuuta 1938 Samarkand – kuolemasta tiedotettiin 2. syyskuuta 2016) oli Uzbekistanin presidentti vuosina 1991–2016. Hän oli myös NKP:n politbyroon jäsen vuosina 1990–1991.


title: Islom Karimov

text: Karimov syntyi 1938 Samarkandissa. Tiedot hänen nuoruusvuosistaan ovat hataria. Virallisen elämäkerran mukaan hänen vanhempansa olivat valtion virkamiehiä, mutta toisten todistusten mukaan hän olisi kasvanut lastenkodissa. Karimovin vanhemmat olisivat laittaneet hänet ensin väliaikaisesta lastenkotiin, koska he eivät pystyneet tuloillaan elättämään isoa perhettään.


title: Islom Karimov

text: Karimov suoritti Keski-Aasian polyteknillisessä insinööri-mekaanikon ja Taškentin kansantaloustieteen instituutissa taloustieteilijän tutkinnon. Vuonna 1960 hän meni töihin Tašelmašille ja työskenteli 1961–1966 Taškentin ilmailutuotantokompleksissa.


title: Islom Karimov

text: Karimov liittyi 1960-luvun alkupuolella Uzbekistanin kommunistiseen puolueeseen ja vuonna 1966 Uzbekistanin suunnittelukomiteaan Gosplaniin. Hän alkoi edetä pian urallaan ja saada vastuullisempia tehtäviä. Karimov toimi ensin Uzbekistanin Gosplanin pääasiantuntijana ja sitten ensimmäisenä varajohtajana.


title: Islom Karimov

text: Vuonna 1966 Karimov meni työhön Uzbekistanin SNT:n suunnitteluministeriöön pääasiantuntijaksi ja yleni myöhemmin ensimmäiseksi varajohtajaksi. Vuonna 1983 hänestä tuli tasavallan valtiovarainministeri, vuonna 1986 varapääministeri ja suunnitteluministeriön puhemies. Heinäkuusta 1989 hän oli Uzbekistanin SNT:n kommunistisen puolueen ensimmäinen sihteeri.


title: Islom Karimov

text: Karimov nimitettiin 1983 Uzbekistanin talousministeriksi ja kolme vuotta myöhemmin ministerineuvoston varapuheenjohtajaksi. Mihail Gorbatšov valitsi hänet 1989 Uzbekistanin kommunistisen puolueen pääsihteeriksi eli käytännössä Uzbekistanin valtionpäämieheksi.


title: Islom Karimov

text: Karimov valittiin Uzbekistanin ensimmäiseksi presidentiksi 24. maaliskuuta 1990. Hän julisti maan itsenäiseksi ja voitti monen ehdokkaan vaalit joulukuussa 1991. Hänen kauttaan pidennettiin kansanäänestyksellä vuonna 1995. Alun perin viisivuotisia presidenttikausia on myöhemmin pidennetty kansanäänestyksellä vuosina 1995 ja 2002, sekä perustuslainmuutoksella 2007.


title: Islom Karimov

text: Tammikuussa 2000 järjestetyissä presidentinvaaleissa Karimov sai 91,9 % annetuista äänistä ja pääsi toiselle presidentin valtakaudelle. ETYJ kieltäytyi lähettämästä vaalitarkkailijoita arvioiden, että maan ympäristö ei anna mahdollisuutta oikeaan vaalikamppailuun. Yhdysvaltojen mukaan vaalit eivät olleet vapaat eivätkä reilut tai antaneet äänestäjille mahdollisuutta tehdä todellisia valintoja. Yhdysvaltain ulkoministeriö huomautti myös, että presidentti Karimovin ainoa näennäinen vastaehdokas kertoi itse äänestäneensä istuvaa presidenttiä.


title: Islom Karimov

text: Karimov kielsi oppositiopuolueiden osanoton joulukuussa 2004 järjestetyissä parlamenttivaaleissa. Vuonna 2005 Andižanin kaupungissa puhkesi hallituksenvastaisia mielenosoituksia, joissa kuoli jopa useita satoja ihmisiä. Kansainvälinen yhteisö arvosteli Karimovin hallintoa mielenosoitusten verisestä tukahduttamisesta. Presidentti Karimov syytti väkivallasta ääri-islamisteja.


title: Islom Karimov

text: Marraskuussa 2007 Uzbekistanin liberaalidemokraattinen puolue nimesi yksimielisesti presidentti Karimovin ehdokkaakseen uudelle kaudelle. Karimov valittiin kolmannelle kaudelle joulukuussa 2007 88,1 prosentin kannatuksella.


title: Islom Karimov

text: Alkuvuodesta 2011 Karimov vieraili Brysselissä Euroopan neuvoston ja Naton vieraana, ja tapasi komission puheenjohtaja José Manuel Barroson ja pääsihteeri Anders Fogh Rasmussenin. Erikoisen vierailusta teki se, että kukaan ei tunnustanut kutsuneensa häntä.


title: Islom Karimov

text: Karimov joutui sairaalaan 26. elokuuta 2016 aivoverenvuodon takia. Hänen kuolemastaan ilmoitettiin virallisesti 2. syyskuuta.


title: Islom Karimov

text: Karimov oli naimisissa Tatjana Karimovan kanssa ja heillä on kaksi tytärtä, vuonna 1972 syntynyt Gulnara ja vuonna 1978 syntynyt Lola. Hänen vanhempi tyttärensä Gulnora Karimova on toiminut Venäjän suurlähettilään avustajana, ja hänellä on laaja yritysrypäs. Nuorempi tytär Lola Karimova-Tilljajeva on toiminut maansa pysyvänä edustajan UNESCOssa ja johtanut useita hyväntekeväisyysjärjestöjä. Uskonnoltaan Karimov oli muslimi.


title: Joann Sfar

text: Joann Sfar (s. 28. elokuuta 1971 Nizza, Ranska) on ranskalainen sarjakuvataiteilija ja elokuvantekijä. Sfar on yksi tärkeimpiä ranskalaisen kielialueen sarjakuvan uuden aallon tekijöitä. Suuren osan hänen sarjakuvistaan on julkaissut ranskalainen kustantamon L'Association, jota hän oli perustamassa 1990 yhdessä Jean-Christophe Menun ja kuuden muun taiteilijan kanssa.


title: Joann Sfar

text: Toistasataa sarjakuva-albumia tehnyt taiteilija on tehnyt yhteistyötä lähes kaikkien muiden uuden aallon tärkeimpien tekijöiden kanssa, esimerkiksi David B:n ja Lewis Trondheimin. Sfarin yhdessä Trondheimin kanssa tekemänsä sarja "Donjon" on hänen tunnetuimpia teoksiaan.


title: Joann Sfar

text: Monet Sfarin sarjakuvista perustuvat tekijän juutalaisiin sukujuuriin. Suomeksikin julkaistu "Rabbin katti" sijoittuu 1930-luvun Algeriaan ja Pariisiin. Teos sisältää tarkkaa historiallista ja teologista tietoa.


title: Joann Sfar

text: Vaikutteita Sfar on ottanut laajasti André Franquinista Hugo Prattiin ja Barry Windsor-Smithiin.


title: Joann Sfar

text: Sfar ohjasi esikoiselokuvaansa "Gainsbourg (Vie héroïque)" laulaja Serge Gainsbourgin elämästä. Elokuva oli Ranskassa levityksessä 500 kopiona, mikä on harvinaista, mutta kertoo Sfarin asemasta.


title: Joann Sfar

text: Sfar pitää ohjaajista, jotka myös piirtävät, kuten hän, esimerkiksi Akira Kurosawasta ja Federico Fellinistä, sillä piirtämiseen verrattuna kamera on julma. Tosin kriitikko Harri Römpötin mukaan Sfar katsoo Gainsbourgia ystävällisesti.


title: Kochin käyrä

text: Kochin käyrä eli Kochin lumihiutale on yksi ensimmäisistä määritellyistä fraktaalikäyristä. Käyrä on nimetty keksijänsä, ruotsalaisen matemaatikon Helge von Kochin mukaan, joka kuvasi sen vuonna 1904.


title: Kochin käyrä

text: Kochin käyrä saadaan äärettömän approksimaatioiden jonon raja-arvona. Ensimmäinen approksimaatio on tasasivuinen kolmio, jonka jokainen sivu on suora jana (___). Janan keskimmäinen kolmannes korvataan sitten kahdella palasella, joista kumpikin on janan kolmanneksen mittainen ja jotka muodostavat tasasivuisen kolmion kaksi sivua (_/\_). Kussakin vaiheessa kunkin uuden janan (joita vaiheessa 2 on 4) keskimmäinen kolmannes korvataan tasasivuista kolmiota muistuttavalla "piikillä". Lopputuloksena on lumihiutaletta muistuttava muoto.


title: Kochin käyrä

text: Jokaisessa vaiheessa käyrän pituus kasvaa kolmasosan entisestään eli 4/3-kertaiseksi, ja käyrän lopullinen pituus on ääretön. (Jos alkuperäisen kolmion sivujen yhteenlaskettu pituus on 3 · "x" ja sivut korvataan tällä tavoin pidemmillä murtoviivoilla "n" kertaa, on saadun murtoviivan pituus 3 · "x" · (4/3), ja tämä lause kasvaa rajatta "n":n kasvaessa.) Kuitenkin kuvion rajoittama pinta-ala pysyy pienempänä kuin alkuperäisen kolmion ympäri piirretyn ympyrän ala. Äärettömän pitkä viiva ympäröi äärellistä aluetta.


title: Romanian leu

text: Romanian leu (, monikko "lei", ISO 4217: RON) on Romanian rahayksikkö. Se jakaantuu sataan baniin ("ban", mon. "bani"). Nykyinen leu otettiin käyttöön 1.7.2005, jolloin se korvasi 10 000 vanhaa leuta (ROL). Leu tarkoittaa leijonaa.


title: Romanian leu

text: Romaniassa on käytössä 1, 5, 10, 50, 100, 200 ja 500 leun setelit. Romanian leut laskee liikkeeseen Romanian kansallinen pankki Banca Naţională a României.


title: Romanian leu

text: Leu otettiin käyttöön ensi kertaa vuonna 1867. Kaksimetallinen leu koostui 5 grammasta hopeaa ja 0,3226 grammasta kultaa. Vuoden 1878 jälkeen Venäjän ruplan suosio kuitenkin syrjäytti oman valuutan. Vuonna 1889 Romania liittyi Latinalaiseen rahaliittoon ja otti käyttöön kultakannan.


title: Romanian leu

text: Toisen maailmansodan jälkeen leu uudistettiin 1947 ja 1952. Ensimmäisessä vaiheessa 20 000 vanhaa leuta korvattiin yhdellä uudella. Vuosina 1970–1989 sen kurssi oli kiinteä ja lailla määrätty.


title: Romanian leu

text: Romanian 1990-luvun alun talousuudistusten myötä inflaatio ylitti ajoittain 300 % vuodessa, ja syyskuussa 2003 yhdellä eurolla sai 40 000 leuta. Tammikuusta 2005 (jolloin Turkin liirasta pudotettiin kuusi nollaa) heinäkuun 2005 rahauudistukseen saakka leu oli maailman vähäarvoisin valuutta. Tuolloin oli myös käytössä miljoonan leun seteli.


title: Romanian leu

text: Nykyiset Romanian setelit ovat muovisia (polymeeriä).


title: Romanian leu

text: Romania liittymistä euroalueeseen on toistaiseksi lykätty määrittelemättömään ajankohtaan tulevaisuudessa.


title: Itävallan Grand Prix 1999

text: Itävallan Grand Prix 1999 oli Formula 1 -sarjan osakilpailu, joka ajettiin 25. heinäkuuta 1999 A1-Ringillä Itävallassa. Jalkaansa murtanutta Michael Schumacheria korvasi Mika Salo. Kilpailun voitti hänen tallikaverinsa Eddie Irvine, jolle uran voitto oli uran toinen.


title: Itävallan Grand Prix 1999

text: Kilpailun ensimmäisellä kierroksella David Coulthard törmäsi Mika Häkkiseen työntäen tämän ulos radalta. Mika putosi viimeiselle sijalle, mutta onnistui kilpailun kuluessa nousemaan kolmanneksi.


title: Västeråsin lentoasema

text: Västeråsin lentoasema tai Hässlön lentoasema sijaitsee Ruotsissa, noin sata kilometriä Tukholmasta länteen. Lentoasemalle pääsee Tukholman keskusrautatieasemalta Flygbussarnan bussilla, jolla matka kestää noin 1,5 tuntia ja maksaa 130 kruunua.


title: Västeråsin lentoasema

text: Vuonna 2005 lentoaseman kautta kulki yhteensä 221 422 matkustajaa.


title: Markus Wolf

text: Markus Johannes ”Mischa” Wolf (19. tammikuuta 1923 Hechingen, Saksa – 9. marraskuuta 2006 Berliini, Saksa) toimi Stasin ulkomaanvakoiluosaston HVA:n (Hauptverwaltung Aufklärung) johtajana vuosina 1958–1987 Saksan demokraattisessa tasavallassa (DDR). Hän oli Stasin kakkosmies 34 vuoden ajan eli suurimman osan kylmästä sodasta.


title: Markus Wolf

text: Wolf syntyi juutalaisperheeseen. Hänen isänsä oli kommunistinen näytelmäkirjailija Friedrich Wolf ja veljensä elokuvaohjaaja Konrad Wolf. Kun kansallissosialistinen puolue nousi valtaan Saksassa, perhe muutti Sveitsin kautta Moskovaan. Opiskeltuaan ensin lentokonetekniikkaa Markus Wolf liittyi Kominterniin. Hänen nuorempi veljensä Konrad toimi sodan jälkeen elokuva-alalla Saksan demokraattisessa tasavallassa.


title: Markus Wolf

text: Sodan jälkeen Wolf lähetettiin journalistina Berliiniin Neuvostoliiton miehitysvyöhykkeelle. Kun Saksan demokraattisen tasavallan ulkomaantiedustelupalvelu perustettiin vuonna 1953, hän oli mukana alusta alkaen. Tiedustelupäällikkönä hän onnistui soluttamaan vakoojansa hyvin Länsi-Saksan hallinto- ja yrityspiireihin.


title: Markus Wolf

text: Suurimman osan urastaan Wolf tunnettiin ”kasvottomana miehenä”, koska hänestä oli saatavilla vain vähän tietoja. Vasta vuonna 1978 länsivallat saivat tietää, miltä hän näytti. Wolfin matkustaessa kesäkuussa 1978 reittilennolla Helsingistä Tukholmaan väärällä nimellä Kurt Werner Suomen Suojelupoliisi välitti Ruotsin Säpolle tiedon epäilyttävästä itäsaksalaisesta diplomaatista. Säpo sai hänet salakuvattua Tukholman Kungsträdgårdenilla, ja Länsi-Saksaan loikannut entinen Stasin upseeri Werner Stiller tunnisti myöhemmin valokuvasta ”Wernerin” Wolfiksi. Kuva julkaistiin pian Länsi-Saksan lehdissä. Wolf jäi eläkkeelle vuonna 1986 jatkaakseen kirjoittamista. DDR:ssä häntä pidettiin uudistajana, koska hän tuki Mihail Gorbatšovin politiikkaa.


title: Markus Wolf

text: Vähän ennen Saksan jälleenyhdistymistä Wolf haki turvapaikkaa Venäjältä ja Itävallasta. Kun se evättiin häneltä, hän palasi Saksaan, jossa hänet pidätettiin. Vangittuna Wolf perusteli omaansa ja tiedustelupalvelu HVA:n toimintaa rauhan edistämisellä. Wolf tuomittiin 1993 maanpetoksesta kuuden vuoden vankeusrangaistukseen, mutta tuomio herätti ristiriitaa, ja siitä valitettiin korkeimpaan oikeuteen. Tuomio kumottiin, koska se ei ollut jo lakkautetun DDR:n lakien mukainen. Vuonna 1997 hänet tuomittiin uudestaan Stasi-aikojensa rikoksista.


title: Markus Wolf

text: Markus Wolf kuoli nukkuessaan kotonaan Berliinissä 9. marraskuuta 2006.


title: Johanna Häiväoja

text: Johanna Häiväoja (s. 16. helmikuuta 1960 Helsingin maalaiskunta) on suomalainen kuvanveistäjä, joka toimii sekä Ranskassa että Suomessa. Häiväoja on tehnyt veistoksia pronssista ja paperista, suuria installaatioita, monumentteja sekä pienoisveistoksia.


title: Johanna Häiväoja

text: Häiväojan pienikokoisetkin veistokset ovat monumentaalisia. Muotokielessä on kulmikkuutta ja poimuilevuutta. Tämänhetkisiä työn aiheita ovat liike (etenkin tanssi) sekä keveys, immateria veistoksen materiaalina.


title: Johanna Häiväoja

text: Pienois- ja valoveistosten lisäksi Häiväoja on toteuttanut useita julkisia teoksia, mm. "Enkeli" muualle haudattujen muistomerkille Hietaniemen hautausmaalle, "Sinä verhoudut valoon" muistolehtoon, "Incrementum" Onninen Oy:n pääkonttorin eteen Vantaalle sekä "Kesäyön Unelman" Teatterisäätiölle.


title: Johanna Häiväoja

text: Häiväoja on opiskellut Helsingin yliopistossa 1980–1983 fysiikkaa, matematiikkaa ja tietojenkäsittelyoppia sekä Helsingin yliopiston piirustuslaitoksella 1982–1986 ja suorittanut Diplôme Supérieure des Arts Plastiques:n, Ranskan ylimmän kuvataiteen loppututkinnon École Nationale Supérieure des Beaux-Arts:ssa, Pariisissa 1986–1990. Hän on pitänyt näyttelyitä kotimaassa ja ulkomailla, sekä yksityisnäyttelyitä että yhteisnäyttelyitä.


title: Johanna Häiväoja

text:
Häiväojan puoliso on kuvanveistäjä François Blosseville vuodesta 1990, lapset Sara (s. 1994) ja Leo (s. 1996). Hänen
vanhempansa ovat muotitaiteilija Paula Häiväoja o.s. Virtanen ja kuvanveistäjä Heikki Häiväoja.


title: Heikki Häiväoja

text: Heikki Aulis Häiväoja (s. 25. toukokuuta 1929 Jämsä) on suomalainen kuvanveistäjä, joka asuu Vantaalla. Hänen töitään on ollut näyttelyissä 1950-luvulta alkaen, ja niitä kuuluu useiden museoiden kokoelmiin. Hän on suunnitellut etenkin mitaleita, hautamuistomerkkejä ja rahoja. Hopeinen markka vuodelta 1964 oli Häiväojan suunnittelema yhdessä Olof Erikssonin kanssa. "Sodanajan naisen patsas" Helsingin Kalliossa on Häiväojan työ vuodelta 1996. "Adolf Erik Nordenskiöldin muistomerkin" (1985) Helsingin Kaivopuistossa hän toteutti yhdessä tyttärensä Johanna Häiväojan ja arkkitehti Eric Adlercreutzin kanssa. Oman taiteensa ohella Häiväoja on toiminut opettajana Taideteollisessa oppilaitoksessa ja Taideakatemian koulussa.


title: Heikki Häiväoja

text: Häiväojalle myönnettiin ensimmäinen Vantaan kulttuuripalkinto vuonna 1976. Hän suunnitteli Suomen itsenäisyyden 60-vuotisjuhlarahan, joka laskettiin liikkeelle 28. marraskuuta 1977. Hän sai Suomen Kulttuurirahaston 50 000 markan arvoisen tunnustuspalkinnon vuonna 1988.


title: Heikki Häiväoja

text: Häiväojan puoliso oli Paula Häiväoja ja toinen Brita Nickels-Häiväoja.


title: Saksan Grand Prix 1999

text: Saksan Grand Prix 1999 oli Formula 1 -sarjan osakilpailu, joka ajettiin 1. elokuuta 1999 Hockenheimin radalla Saksassa. Kilpailun voitti Ferrarin Eddie Irvine Mika Salon päästettyä hänet ohitseen tallimääräyksen takia. Salo itse sijoittui toiseksi vain sekunnin päähän Irvinesta ja saavutti samalla ensimmäisen palkintopallisijoituksensa. Sijoitus oli Mika Salon paras.


title: Saksan Grand Prix 1999

text: Suomalaisittain kilpailu alkoi mitä parhaimmalla tavalla, kun kärjessä oli kaksi suomalaista. Mika Häkkinen kuitenkin joutui keskeyttämään rengasrikosta aiheutuneen kovavauhtisen ulosajon takia. Mika Salo johti kilpailua pitkään mutta joutui luovuttamaan voiton tallimääräyksellä tallitoverilleen Eddie Irvinelle. Palkintokorokkeella Irvine osoitti kiitollisuuttaan Salolle luovuttamalla hänelle voittopokaalin palkintojenjakotilaisuudessa. Kilpailun nopeimman kierroksen ajoi David Coulthard ajalla 1,45.270.


title: Modulimuoto

text: Modulimuodot ovat funktioryhmiä, jotka on määritelty kompleksitason ylemmässä puoliskossa. Ne keksittiin vasta 1800-luvulla ja ovat oma abstrakti matematiikan alueensa. Modulimuodot ovat monin tavoin symmetrisiä; symmetria tulee esiin tyypillisellä muunnoksella formula_1.


title: Modulimuoto

text: Dedekindin eetafunktio määritellään


title: Modulimuoto

text: Silloin modulaarinen diskriminantti Δ("z") = η("z") on modulimuoto.


title: Modulimuoto

text: Modulimuodot voidaan yleistää sallimalla funktio formula_3 niin että formula_4 ja


title: Modulimuoto

text: Funktiot muotoa formula_6 tunnetaan automorfisina kertoimina.


title: Modulimuoto

text: Toinen yleistys on Hilbert-modulimuodot.


title: Modulimuoto

text: Kirjassa on annettu modulimuodon formaali määritelmä seuraavasti: Olkoon formula_7 positiivinen kokonaisluku. Tällöin algebrallinen käyrä formula_8 on tasoa formula_7 oleva modulikäyrä. Säännöllinen differentiaalimuoto modulikäyrällä formula_8 on tasoa formula_7 oleva formula_12-kertoiminen modulimuoto.


title: Modulimuoto

text: Kirjassa on annettu modulimuodon formaali määritelmä seuraavasti: Olkoon formula_13 kokonaisluku. Meromorfinen funktio formula_14 on heikosti modulaarinen painolla formula_13 jos formula_16 kun formula_17 ja formula_18.


title: Modulimuoto

text: Funktio formula_14 on modulimuoto painolla formula_13, jos formula_21 on holomorfinen sekä formula_22:ssa että formula_23:ssä ja formula_21 on heikosti modulaarinen painolla formula_13


title: James Mill

text: James Mill (6. huhtikuuta 1773 Northwaterbridge – 23. kesäkuuta 1836 Kensington) oli skotlantilainen historioitsija, ekonomisti, poliittinen teoreetikko ja filosofi. James Mill syntyi Angusin alueella Skotlannissa, suutarin poikana. Hänen äitinsä oli Isabel Fenton.


title: James Mill

text: James Mill oli filosofi John Stuart Millin isä sekä Jeremy Benthamin läheinen ystävä.


title: James Mill

text: Siinä missä poika ja Bentham olivat uraauurtavia feministejä, James Milliä on pidetty antifeministinä, mutta häntä on myös tulkittu feminismille myönteiseksi.


title: Luettelo henkilöistä Grand Theft Auto: Vice Cityssä

text: Tämä on luettelo henkilöistä, jotka esiintyvät videopelissä .


text: "Ensitapaaminen:" Alussa, lentokentän näytössä


text: Thomas ”Tommy” Vercetti (s. 1951) on pelin päähenkilö ja pelattava hahmo "Grand Theft Auto: Vice Cityssä".


text: Tommyn isä työskenteli koko ikänsä kirjapainossa, ja ostaessaan omaa kirjapainoa (Printworks) Tommy muistelee, kuinka auttoi isäänsä puhdistamaan painokoneen teloja. Tommy halusi seurata isänsä jalanjälkiä, mutta hänestä tuli rikollinen Forellin mafiaperheeseen. Vuonna 1971 Sonny Forelli lähetti Tommyn Liberty Cityn Harwoodiin tappamaan miehen, mutta vihollisjengin miehet yllättivät Tommyn ja hän tappoi heidät kaikki. Tommy sai syytteen 11 taposta ja sai liikanimen ”The Harwood Butcher”, Harwoodin teurastaja. Sonnyn avulla Tommy onnistui välttämään kuolemanrangaistuksen. Tommy vapautui 15 vuotta myöhemmin vuonna 1986, ja mafiapomo Sonny Forelli lähetti hänet Miamin kaltaiseen Vice Cityyn, sillä Tommyn ilmaantuminen Liberty Cityyn olisi tiennyt ei-toivottua huomiota Forellin ”liiketoimiin”.


text: Vice Cityssä Tommy lähetetään aluksi suorittamaan huumekauppoja Sonnyn nimissä, mutta väijyksissä olleet miehet ampuvat kaikki mukana olleet Tommya lukuun ottamatta. Tulitaistelun aikana Tommy jättää mukanansa olleet miljoonat ja myöhemmin Sonny vaatii häntä hankkimaan ne takaisin. Rahan hankkimiseksi Tommy tutustuu moniin alamaailman ennestään tuntemattomiin asioihin ja alkaa koota itselleen valtavaa imperiumia käyttäen huumeita, varastettuja ajoneuvoja ja aseita sekä ostamalla erilaisia yhtiöitä.


text: Viimeisessä tehtävässä Sonny tulee Tommyn kartanoon Starfish Islandille ja vaatii rahojansa takaisin, mutta Tommyn liittolainen Lance Vance kääntyy Tommya vastaan. Lance kertoo salkussa olevien rahojen olevan väärennettyjä ja oikeiden rahojen olevan toimiston kassakaapissa. Tästä seuraa tulitaistelu, jonka aikana Tommy tappaa sekä Lancen että Sonnyn. Tämän jälkeen Tommyn kohtalo on epäselvä, mutta luultavasti hänestä tuli Vice Cityn vaikutusvaltaisin mies. Ken Rosenberg mainitsee Tommyn nimen pelissä "".


text: Tommy Vercetin ääninäyttelijä oli Ray Liotta, ja hänet muotoili Jonathan Sale.


text: "Ensitapaaminen:" Alussa, näytössä Marco’s Bistrossa


text: "Tapetaan:" ”Keep Your Friends Close…”


text: Sonny Forelli oli Forelli Mafia Familyn johtaja vuonna 1986. Forellit olivat Liberty Cityn rikkain ja vaikutusvaltaisin rikollisperhe, jonka kilpailija on Leonen mafiaperhe.


text: Tommy Vercetti kasvoi Sonnyn kanssa ja he olivat ystäviä. Viisitoista vuotta ennen pelin alkua Sonny lähettää Tommyn Liberty Cityn Harwoodiin tappamaan miehen. Hänet kuitenkin yllätettiin ja hän joutui tappamaan 11 vastakkaisen rikollisjengin miestä. On mahdollista, että Sonny järjesti väijytyksen itse, motiivia ei tiedetä.


text: Pelin ensimmäisessä näytössä Sonny aikoo aloittaa huumebisneksen ja haluaa ensimmäisenä aloittamisen kunnian Forelleille. Samoihin aikoihin Tommy vapautuu vankilasta. Tommy ei puhunut Sonnyn osallisuudesta Harwoodissa tapahtuneista tapoista vankilaolonsa aikana, joten Sonny päättää antaa Tommylle työtä; hän lähettää Tommyn suorittamaan huumekauppoja Vice Cityyn. Myöhemmin Sonny kuulee Tommyn menettäneen sekä rahat että huumeet kaupan aikana sattuneen tulitaistelun aikana. Hän uhkaa tappaa Tommyn, ellei tämä korvaa aiheutuneita tappioita.


text: Tapahtumien edetessä Tommysta tulee vaikutusvaltainen ja suuren imperiumin haltija. Sonny soittelee hänelle haluten omansa takaisin. Kun mitään ei kuulu, hän lähettää mafiansa miehiä Vice Cityyn. Miehet käyvät varastamassa Tommyn firmojen tuottoja, mutta Tommy tappaa heidät. Sonny saapuu itse Vice Cityyn ja Tommyn kartanolle rahojen toivossa. Lance kertoo Sonnylle Tommyn hänelle tarjoamien rahojen olevan väärennettyjä, ja kaksikko kääntyy Tommya vastaan. Tommy tappaa Lancen, Sonnyn miehet ja Sonnyn kaksintaistelussa eteishallissa saaden vihdoin kostonsa 15 vuotta kestäneestä vankilassaolostaan.


text: "Grand Theft Auto: San Andreasissa" kerrotaan, että Sonnyn kuoleman jälkeen Forellin rikollisperhe kutistui huomattavasti ja Sindaccon mafiaperhe otti Liberty Cityn haltuun.


text: Sonny Forellin ääninäyttelijä oli Tom Sizemore. Sonnyn nimi muistuttaa televisiosarja "Miami Vicen" henkilöä Sonny Crockettia.


text: Ken Rosenberg on neuroottinen asianajaja, jolla on Rosenberg & Associates -niminen lakitoimisto. Ken tapaa Tommyn ensimmäistä kertaa noutaessaan tämän lentokentältä. Ken pysyy Tommyn puolella koko pelin ajan ja suojelee tätä vankilaanjoutumiselta. Jos Tommy joutuu pidätetyksi, voi Kenin äänen kuulla puhelimessa: ”Tommy Vercetti is an innocent man!” () ja ”Officer, do you really think my client is actually capable of these acts?” ("Konstaapeli, luuletteko tosiaan päämieheni kykenevän tekemään tällaista?")


text: Kenillä tiedetään olevan ongelmia kokaiinin kanssa ja hän on varsin itsekeskeinen. Häntä epäillään myös lunttaamisesta oikeustieteellisen tenteissä ja korruptoituneista oikeusjutuista; Giorgio Forelli, Sonny Forellin serkku, on yksi Keniä lahjovista asiakkaista. Kenin yrittäessä ottaa tilanteet hallintaansa hän voi joutua myös vitsien kohteeksi. Yksi esimerkki tästä saadaan pankkiryöstöä suunnitellessa, jolloin Kenin halutessa ryöstöön mukaan Tommy leikillisesti sanoo, että Ken voi ”pestä heidän ryöstöstä saamansa rahat ja pitää juomat jäässä”.


text: Ken esiintyy myös "Grand Theft Auto: San Andreas" -pelissä, jossa häntä kutsutaan ”Rosieksi”.


text: Ken Rosenbergin henkilö perustuu David Kleinfeld -nimiseen lakimieheen elokuvasta "Carlito’s Way".


text: Kenin ääninäyttelijä oli William Fichtner.


text: "Ensitapaaminen:" Pilalle menneen huumekaupan näytössä


text: Lance Vance oli tavallinen huumekauppias, josta pian tuli Tommyn liikekumppani rikoksissa. Lance teki huumekauppoja veljensä kanssa; Lance ohjasi helikopteria ja Victor hoiti kaupat. Pelin intronäytöksen kolmannessa osassa Lance tuo Victorin helikopterilla tekemään kauppoja Sonny Forellin miesten, Tommy Vercetin, Ken Rosenbergin, Harryn ja Leon, kanssa. Kesken kauppojen Victor, Harry ja Leo ammutaan väijytyksessä. Helikopterissa ollut Lance pakenee paikalta.


text: Lance tapaa Tommyn hieman myöhemmin, kun hän tappaa Leo-nimisen kokin ja pikkurikollisen. Miehet päättävät auttaa toisiaan saadakseen kostonsa pilalle menneestä kokaiinikaupasta. Lancesta tulee Tommyn ystävä, kunnes hän viimeisessä tehtävässä pettää Tommyn ja kääntyy Sonnyn puolelle. Tommy kuitenkin tappaa sekä Lancen että Sonnyn.


text: Lance pukeutuu siististi ja ajelee ympäri Vice Cityä Lamborghinia muistuttavalla valkoisella Infernuksella. Hän ärähtää heti, jos hänen hassusta nimestään tehdään pilkkaa.


text: Lancen ääninäyttelijä oli "Miami Vice" -tähti Philip Michael Thomas.


text: "Ensitapaaminen:" ”The Party”


text: "Tapetaan:" ”Rub Out”


text: Ricardo Diaz oli vaarallinen huumeparoni, joka on pieleen menneen huumekaupan väijytyksen takana. Hänellä on oma jengi ja hän on Vice Cityn huumekaupan vaikutusvaltaisin mies. Diaz värvää Tommyn tekemään hänelle töitä, mutta lopulta Tommy tappaa Diazin ja ottaa tämän imperiumin haltuunsa, mukaan lukien kartanon.


text: Diaz on melko lyhyt, ja hän luultavasti kärsii Napoleon-kompleksista. Hän kerää aseita ja on lähes aina aseistettu. Diaz on mahdollisesti tehnyt 18 murhaa ja lahjonut lähes kaikki kaupungin poliisit.


text: Diaz on helposti raivostuva, joka vahingoittaa esineitä millä tahansa käsien ulottuvilla olevalla esineellä. Hän esimerkiksi ampuu videonauhurin luullen kasetin olevan juuttunut sisään, tulittaa lintuja haulikolla kuultuaan niiden ulostaneen hänen autonsa päälle ja potkii televisionsa hajalle nähtyään ravihevosensa hävinneen.


text: Diaz asuu valtavassa kartanossa Starfish Islandilla muiden rikkaiden kanssa. Hänen kartanonsa muistuttaa Tony Montanan kartanoa elokuvasta "Scarface – arpinaama". Hänen pukunsa muistuttaa myös Montanan pukeutumista kuuluisassa moottorisahakohtauksessa. Diazin voidaankin nähdä olevan eräänlainen ääripäähän viety karikatyyri Tony Montanasta.


text: Ricardo Diazin ääninäyttelijä oli Luis Guzmán.


text: Eversti Juan García Cortez on eläkkeelle jäänyt eversti, joka on Ken Rosenbergin tuttava. Tommy tutustuu Corteziin juhlissa, jotka eversti on järjestänyt laivallaan. Tommy kyselee, voisiko Cortez järjestää hänen menettämänsä rahat ja huumeet takaisin, mutta Cortez sanoo, ”ettei hän ole enää Liberty Cityssä” ja rohkaisee Tommya itse ottamaan tilanteen hallintaansa.


text: Cortezilla on suhteita lähes kaikkiin rikollisalueisiin sisältäen huumeet, aseet ja sotasalaisuudet. Kun ranskalaiset alkavat vaatia Cortezilta varastettua ”ohjusteknologiaa”, hän joutuu miehistöineen (mukaan lukien Tommy) pakenemaan pois Vice Citystä. Tommy tosin suojelee häntä vain vaaran ajan, ja Cortez jättää hänet ennen kuin hän purjehtii laivallaan pois Vice Citystä.


text: Cortez pitää laivallaan isoja juhlia kauniille tyttärelleen Mercedekselle, sekä joillekin isoille rikollispomoille. Hän nauttii myös uhanalaisten eläinlajien syömisestä, jonka hän väittää olevan hienon elämisen tunnusleima. Hänen on onnistunut selvitä yli 30 vallankaappauksesta ja hänellä on diplomaattinen koskemattomuus. Myöhemmin hän sanoo inhoavansa Ranskaa, joka on monta vuotta varastanut köyhiltä mailta, ja syyttää nyt häntä varastamisesta. Hän on myös leski.


text: Juan Cortezin ääninäyttelijä oli Robert Davi.


text: Kent Paul on nuori englantilainen, joka työskentelee musiikkiteollisuudessa ja pyörii rikollisissa piireissä. Kent Paul on luultavasti miehen lempinimi; hänen oikea nimensä on tuntematon, joskin alussa hän sanoo olevansa ”Paul Kentistä”. Hänen nimiään ovat myös ”KP”, "Paulo" ja ”Kent”. Hän kysyi paikallista moottoripyöräjengiä vartijoiksi Love Fist -nimisen glam metal -yhtyeen esiintymiseen, mutta hänet heitettiin baarista kadulle.


text: Paul tietää aina paljon ajankohtaisia ”huhuja”, joita kuulee pyöriessään rikollispiireissä. Hän on myös valehtelija, jota epäillään alkoholistiksi. Paul toimii Love Fistin managerina ja hänet löytää usein paikalliselta Malibu-yöklubilta.


text: Juopuneessa puhelinsoitossa pelin lopussa Paul kertoo muuttaneensa Yhdysvaltoihin vuonna 1982, ollessaan 17-vuotias. Tästä voi päätellä että miehen syntyneen vuonna 1965, ja että hän on pelin tapahtumien aikaan 21-vuotias.


text: Kent Paul esiintyy myös "issa".


text: Kent Paulin ääninäyttelijä oli Danny Dyer.


text: Avery Carrington on teksasilainen kiinteistömoguli ja äärimmäinen kapitalisti. Hän pitää isänsä sanomisten lainaamisesta ja vanhan lännen kiertoilmauksista. Hän on valmis tekemään mitä tahansa hallitakseen kiinteistöjen hintoja. Hän on valmis tuhopolttamaan, järjestämään mellakoita, lahjomaan ja murhaamaan. Hän pitää aina cowboyhattua ja ajaa mustalla limusiinilla.


text: Averyn uskotaan olevan monien tuottoisien kehityssuunnitelmien takana sekä syypää väkivaltaisiin tilityksiin. Hän on aina valmiina jättämään kaupungin, jos väkivaltaisuuksia ilmaantuu. Hän on vakiovieras eversti Cortezin juhlissa sekä Ken Rosenbergin suurin asiakas. Rosenbergin kautta hän tutustuu myös Tommyyn. Averyllä on oppipoika, Donald Love, joka on yksi "Grand Theft Auto III":n päähenkilöistä, ja "" hän on korruptioitunut liikemies. Avery ottaa Donaldin siipensä suojaan opettaakseen tälle kiinteistöelämän saloja.


text: "Grand Theft Auto: San Andreasissa" Averyn voi nähdä valtavassa mainostaulussa Las Venturasin kasinoalueella. Avery päättää roolinsa tulemalla pelaajan tappamaksi "Grand Theft Auto: Liberty City Storiesissa".


text: Avery Carringtonin ääninäyttelijä oli Burt Reynolds.


text: "Ensitapaaminen:" ”Stunt Boat Challenge”


text: Umberto Robina on kuubalainen jengijohtaja, joka johtaa Cuban gangia isänsä kahvilasta Little Havanasta. Cuban gang on pitkän aikaa käynyt sotaa jengialueista Haitian gangia vastaan. Umberto ei ole henkilökohtaisesti ollut mukana taisteluissa, vaan on pysytellyt isänsä kahvilassa ja jakanut sieltä ohjeita. Umberto pitää miehistä joilla on ”big cojones”, isot munat. Hän on Tommyn hyvä ystävä.


text: Umberto Robinan ääninäyttelijä oli Danny Trejo.


text: "Ensitapaaminen:" ”Juju Scramble”


text: Auntie Poulet on haitilainen matriarkka ja Haitian gangin johtaja. Hän antaa Tommylle huumavia voodoorohtoja, joiden alaisena Tommy tekee hänelle töitä, jotka ovat Cuban gangin haitaksi. Kun rohdon vaikutus lakkaa, Tommy ei muista, mitä töitä Haitian gangille teki.


text: Auntie Pouletin ääninäyttelijä oli Youree Dell Harris, joka paremmin tunnetaan nimellä Miss Cleo.


text: "Ensitapaaminen:" ”The Party” (vain yhtyeen laulaja Jezz Torrent), ”Love Juice” (Dick ja Percy) ja ”Psycho Killer” (Willy)"


text: Love Fist on skotlantilainen glam metal -yhtye, joka on vierailulla Vice Cityssä, managerinaan Kent Paul. Yhtyeeseen kuuluvat Jezz Torrent, Willy, Dick ja Percy, kolme viimeistä ovat englantilaisia slanginimityksiä penikselle. Jezz Torrent sanottuna skottilaisella aksentilla kuulostaa ”Jizz Torrentilta”. Pelin edettessä Tommy auttaa konsertin järjestämisessä ja suojelee heitä vainoavalta mielipuolelta.


text: Love Fistin viimeisessä tehtävässä Tommyn tappama vainoaja ehti asentaa Love Fistin limusiiniin pommin, joka räjähtää, jos limusiinillä ajaa liian hiljaa. Tommyn täytyy ohjastaa limusiinia jonkin aikaa, ennen kuin Love Fistin jäsenet saavat pommin purettua. Tehtävä muistuttaa elokuvaa "Speed – kuoleman kyydissä".


text: Joukon ääninäyttelijät olivat seuraavat: Jezz Torrent – Kevin McKidd, Willy – Mark Hanlon, Dick – Peter McKay ja Percy – Russel Foreman


text: "Ensitapaaminen:" ”The Party”


text: Steve Scott on pornoelokuvien ohjaaja, joka työskentelee Interglobal Filmsissä. Hän muistuttaa kuuluisaa elokuvaohjaajaa Steven Spielbergiä. Tommy ostaa Steven studion ja avaa tälle tien tähtiin palkkaamalla jo aiemmin aiheen parissa työskennelleen tähden Candy Suxxxin. Steve on päättänyt tehdä elokuvan, jossa on mukana jättiläishai. Elokuvan julisteessa elokuvan nimeksi on mainittu "Bite" ja julisteessa on Candy Suxxx taustallaan jättiläishai. Juliste muistuttaa paljon Spielbergin elokuvaa "Tappajahai". Myös muutamia muita viittauksia Spielbergin elokuviin voi huomata.


text: Steve Scottin ääninäyttelijä oli Dennis Hopper.


text: "Ensitapaaminen:" ”Alloy Wheels of Steels”


text: ”Big” Mitch Baker Vietnamin sodan veteraani, josta on tullut moottoripyöräilijä. Miehellä on Purppurasydän Vietkongeja täynnä olleen kylän tuhoamisesta. Hän pyörittää paikallista moottoripyöräjengiä Greasy Chopper -baarista, ja on erittäin vastuuntuntuinen jengilleen. Tommyn täytyy kolmen tehtävän myötä saada Mitchin kunnioitus, ennen kuin tämä suostuu jengeineen tulemaan vartijoiksi Love Fistin konserttiin, muistuttaen erästä Rolling Stonesin konserttia, jossa Helvetin enkelit -moottoripyöräjengi toimi vartijoina.


text: ”Big” Mitch Bakerin ääninäyttelijä oli Lee Majors.


text: "Ensitapaaminen:" ”The Shootist”


text: Phil Cassidy on ase-ekspertti ja niiden myyjä, joka ensimmäisen kerran esiintyi "Grand Theft Auto III":ssa, jossa hän kertoi menettäneensä kätensä palvellessaan Nicaraguassa. "Vice Cityssä" hänellä on vielä molemmat kädet, ja hän oli Tommyn mukana ryöstämässä paikallista pankkia tehtävässä ”The Job”. Tommyn viimeisessä tehtävässä hänelle hän menettää oikean kätensä, kun hänen ”boomshinensa”, kotitekoinen räjähde- ja alkoholiaine, räjähtää hänen edessään. Räjähdyksen jälkeen Tommyn täytyy kyyditä Phil ”boomshinen” vaikutusten alaisena sairaalaan, ennen kuin Phil vuotaa kuiviin. Tehtävän onnistuttua Tommy voi ostaa Philin luota aseita, joita tavallisissa asekaupoissa ei myydä.


text: Phil on palvellut monissa armeijan divisioonissa, mutta hänet on erotettu juopumuksen ja väärästä asenteesta taistelutilanteissa. Phil on myös aseintoilja, joka on monen asekerhon jäsen. Hänen tiedetään myös taistelevan meksikolaisia asekuljetusjengejä vastaan.


text: "Grand Theft Auto III":n ja "Vice Cityn" välillä voi huomata pienen virheen; "Grand Theft Auto III:ssa" Phil on menettänyt vasemman kätensä, mutta "Vice Cityssä" hän menettää oikean kätensä.


text: Phil Cassidyn ääninäyttelijä oli Gary Busey.


text: Phil esiintyy myös peleissä "" ja "".


text: Mercedes Cortez on eversti Cortezin tytär. Hän on luultavasti hieman rakastunut Tommyyn, mutta asiaa ei pelissä kummemmin käsitellä. Tommy tapaa naisen tullessaan eversti Cortezin juhliin. Myöhemmin Mercedes kysyy Tommylta, voisiko tämä antaa kyydin Pole Position -nimiselle strippikerholle. Myöhemmin pelissä Mercedes auttaa Love Fistiä ja pian Tommy palkkaa hänet näyttelemään Candy Suxxin kanssa pornoelokuvaan, jonka ohjaajana toimi Steve Scott ja tuottajana Tommy itse.


text: Mercedes Cortezin ääninäyttelijä oli Fairuza Balk.


text: "Ensitapaaminen:" ”Stunt Boat Challenge”


text: Rico on Umberto Robinan mahdollinen ottopoika, joka avustaa Tommya tuhoamaan Haitian Gangin. Hän oli mukana Haitian Gangin huumetehtaan hyökkäyksessä, jonka yhteydessä Kuban Gang varasti paljon kokaiinia ja tehdas räjäytettiin. Myöhemmin hän kuljettaa Tommyn estämään haitialaisten huumekauppoja. Rico oletettavasti kuolee venen räjähdyksessä, mutta hän palaa takaisin tehtävässä ”Trojan Voodoo”.


text: "Tapetaan:" ”Treacherous Swine”


text: Gonzalez oli Juan García Cortezin oikea käsi. Hänet nähdään ensimmäisen kerran tehtävässä ”The Party”, mutta tehtävässä ”Treacherous Swine” Cortez paljastaa Tommylle Gonzalezin pettäneen hänet varastamalla hänen huumeitaan ja aloittaneensa yhteistyön Diazin kanssa. Cortez antaa tässä vaiheessa peliä Tommylle hänen ensimmäisen tehtävänsä. Tommy murtautuu Gonzalezin luksuskotiin sekä tappaa tämän ja hänen kätyrinsä moottorisahalla.


text: Pienestä roolistaan huolimatta Gonzalezilla on suurempi rooli "issa".


text: "Ensitapaaminen/kuolee:" Pilalle menneen huumekaupan näytössä


text: Victor Vance oli vanhempi veli sekä kaksijäsenisen Vancen rikollisperheen pää (josta tuli heti "Vice Cityn" alussa yksin Lancen), joka tapettiin pelin alussa Tommyn saattajien, Harryn ja Leon mukana, kun hän oli sinetöimässä huumekauppaa Tommyn kanssa. Hän puhuu "Vice Cityssä" latinolaisella aksentilla, mutta "Vice City Storiesissa" hän puhuu tavalliseen afroamerikkalaiseen tyyliin, kuten veljensäkin.


text: "Ensitapaaminen:" ”The Driver”


text: "Tapetaan:" ”The Job”


text: Hilary King oli neuroottinen ja unohtelevainen autonkuljettaja, joka on mukana kahdessa Tommyn tehtävässä. Tehtävässä ”The Driver” hän suostuu auttamaan Tommya, jos tämä pystyy lyömään hänet katukilpailussa. Tehtävässä ”The Job” hän toimii pakoautonkuljettajana ja kuolee luotisateeseen suojellessaan kumppaneitaan.


text: Hilary Kingin ääninäyttelijä oli Charles Tucker.


text: "Ensitapaaminen:" ”No Escape?”


text: "Tapetaan mahdollisesti: ”The Job” (Camin kuolema riippuu siitä, päättääkö pelaajaa suojata häntä polisiien tulitukselta vai jättääkö hänet yksin)"


text: Cam Jones on kleptomaaninen kassakaappienmurtaja, jonka Tommy vapauttaa vankilasta ja värvää osalliseksi pankkiryöstöönsä. Hän on ekspertti työssään ja hänet nähdään pelissä ensimmäisen kerran, kun hän on vangittuna poliisilaitoksella jäätyään kiinni juoksemassa kadulla aukaisematon kassakaappi mukanaan. Hän on odottamassa tuomiota suunnitellusta ryöstöstä, joka voi lähettää hänet vankilaan kymmeneksi vuodeksi. Tommy pelastaa hänet ja haluaa vastapalvelukseksi hänet pankkiryöstötiimiinsä.


text: Camin kohtalo on Tommyn käsissä, hän joko kuolee tai selviytyy. Jos hän kuolee, Phil sanoo, että Tommy ja hän saavat suuremman summan kun rahaa ei tarvitse jakaa Camin kanssa, mutta todellisuudessa Tommyn rahamäärä ei lisäänny lainkaan vaikka Camin antaisi kuolla. Jos Cam menehtyy, Phil harmittelee Camin kuolemaa, mutta Tommy huomauttaa, että he saavat nyt suuremman summan rahaa.


text: Cam Jonesin ääninäyttelijä oli Greg Sims.


text: "Ensitapaaminen:" ”The Party”


text: BJ Smith on amerikan jalkapallojoukkue Vice City Mambasin johtaja. Joukkueella on ollut vaikeuksia kentällä. Hän on vakioveras Cortezin juhlissa ja hän on tehnyt videon ”BJ’s Fit for Football”. Hän omistaa BJ”s Used Autos -autokaupan, jossa poliisi epäilee hänen myyvän varastettuja autoja. Hän myös tekee comebackia jalkapallon parissa.


text: BJ kuullaan K-Chat -radiokanavalla, jossa hän myös puhuu comebackistaan jalkapallon parissa.


text: BJ:n ääninäyttelijä oli oikea NFL-tähti Lawrence ”LT” Taylor.


text: Candy Suxxx on alun perin prostitoitu, joka toimi keskustan alueella. Hän tapaili säännöllisesti kongressiedustaja Alex Shrubia, kunnes Tommy palkkasi hänet töihin Interglobal Films -pornostudiolle, tapettuaan hänen parittajansa. Candy saa menestystä, ja hänet voi nähdä julisteissa ja videonkansissa penis keskellä rintojaan vielä "San Andreasissa" (Vinewood Call Girls) ja "Liberty City Storiesissa" (Let Me Bounce).


text: Candy Suxxin ääninäyttelijä oli oikea pornotähti Jenna Jameson.


text: Kongressiedustaja Alex Shrub on poliitikko, josta tuli nuorin kongressinedustaja Floridan historiassa, kiitos radiojuontaja Maurice Chavezin, joka ylisti häntä. Tommy ja Steve Scott kiristivät häntä ottamillaan kuvilla, jossa poliitikko oli salaa pukeutunut naisten sukkahousuihin ja korkokenkiin.


text: On yleinen (mutta epävirallinen) näkemys, että Alex Shrub olisi Yhdysvaltain entisen presidentin George H. W. Bushin sekä Floridan kuvernööri Jeb Bushin karikatyyri. Alex Shrubin äänikin kuulosta George H.W. Bushin kaltaiselta.


text: Shrubin ääninäyttelijä oli Christopher Lucas.


text: "Ensitapaaminen:" Cherry Popperin jäätelötehtaan ostonäytössä


text: Maude Hanson (nimitetään ”Maude the Ice Cream Ladyksi” "Vice Cityn" matkaoppaassa) oli Cherry Popperin jäätelönmyyjä, ennen kuin Tommy osti hänen tehtaansa. Hänet näkee vain tehtaan ostonäytössä, jossa hän ilmoittaa, ettei myy aivan tavallisia jäätelöitä. Maude vihaa yli kaiken lapsia, kuten ostonäytössä voi huomata.


text: Maude Hansonin ääninäyttelijä oli Jane Gennaro.


text: "Ensitapaaminen:" Kaufman Cabsin ostonäytössä


text: Delores on keski-ikäinen tavaranlähettäjä Kaufman Cabsin taksifirmassa. Hänkin ilmestyy vain yhdessä näytössä, jossa esittelee yritystä ja sen liiketoimia (joista on jatkuva sota vastakkaista taksifirmaa vastaan). Deloreksen voi myös kuulla Kaufman Cabsin taksien radiosta.


text: Deloreksen ääninäyttelijä oli Debbie Harry, Blondien laulaja.


text: "Ensitapaaminen:" Print Worksin ostonäytössä


text: Earnest Kelly (nimellä ”Old Man Kelly” matkaoppaassa) on työntekijä kirjapainossa Little Haitissa, jonka Tommy voi ostaa. Earnest on työskennellyt kirjapainossa pitkään ja haaveillut aina rahan tulostamisesta. Tommyn avulla hän voi saada rahanväärennyslaatat, joilla saadaan aikaan parempaa väärennettyä rahaa. Tommy tuntee myötätuntoa vanhaa miestä kohtaan, koska myös hänen isänsä työskenteli kirjapainossa. Hänestä tulee tavallistakin vihaisempi ja huolestuneempi Earnestin loukkaantuessa Forellin miesten käytyä hakemassa ”omansa”.


text: Earnest Kellyn ääninäyttelijä oli George DiCenzo.


text: "Ensitapaaminen:" Boatyardin ostonäytössä


text: Dwayne ja Jethro olivat työläisiä Viceportin venevarikolla (Boatyard) joka tehtiin veneiden valmistamiseen, veneiden, jotka voisivat kuljettaa huumeita. Dwayne ja Jethro näkyvät vain yhdessä näytössä, eivätkä heidän nimensä tule muussa pelissä näytille, mutta "Vice Cityn" matkaoppaan lopussa on heidän etunimensä. Heitä ei näe ennen "Grand Theft Auto: San Andreasta", jossa heillä on suurempi rooli ja heidän nimensä tulevat enemmän esille. Dwaynen nimi on muutettu "San Andreasissa" ”Dwaineksi”.


text: Dwaynen ääninäyttelijä oli Navid Khonsari, Jethron John Zurhellen.


text: "Ensiesiintyminen/kuolema:" ”Back Alley Brawl”


text: Leo on kokki jonka Tommy tappaa ravintolan takapihalla tämän puhuessa puhelimeen. Tommy ottaa hänen puhelimensa. Lance saapuu paikalle. Kun kaksikko on lähdössä, ravintolan pihalle saapuu muita kokkeja, jolloin Tommy ja Lance pakenevat.


text: Jezz Torrent (s. 1950) on muusikko ja Love Fist -yhtyeen laulaja. Jezz kuullaan myös K-Chat -radiokanavalla.


title: Moottoritorpedovene Jylhä

text: Moottoritorpedovene Jylhä (J 1) oli Suomen merivoimissa palvellut alus. "Jylhä" oli alun perin Italian kuninkaallisessa laivaston MAS 526 -luokan moottoritorpedovene "MAS 526", joka oli valmistettu 1939 Bagliettossa.


title: Moottoritorpedovene Jylhä

text: "MAS526" oli torjumassa laivueensa mukana 13.-14. kesäkuuta 1940 Italian Rivieralle tunkeutuneita Ranskan merivoimien aluksia, jolloin ne yrittivät tuloksetta torpedoida hävittäjät "Guépardin", "Valmyn" ja "Verdunin". Ranskalaisalukset eivät edes havainneet hyökkääjiä.


title: Moottoritorpedovene Jylhä

text: Saksan merivoimat pyysivät 21. huhtikuuta 1942 Italian laivastolta tukea taisteluun Laatokalla operoivia Neuvostoliiton laivaston yksiköitä vastaan. Operaatiolla oli tarkoitus vahvistaa Leningradin piiritystä. Italian laivasto määräsi lähetettäväksi "capitano di corvetta Emilio Bianchin XII Squadriglian, johon kuuluivat moottoritorpedoveneet "MAS 526" - "MAS 529". Veneet siirrettiin Itämerelle kuorma-autoilla ja siitä edelleen laivalla Suomeen. Ne ajoivat omin konein Saimaan kanavaa pitkin Saimaalle, josta ne siirrettiin rautateitse Punkasalmen asemalta Lahdenpohjaan. Alukset saapuivat lopulta 22. kesäkuuta Laatokalle.


title: Moottoritorpedovene Jylhä

text: Alus lähti 29. lokakuuta Laatokan jäätyessä laivueen mukana samaa reittiä Suomenlahdelle ja edelleen Tallinnaan, jossa laivue talvehti. Seuraavana keväänä laivue operoi Suomenlahdella Leningradin edustalla, kunnes 5. toukokuuta 1943 Välimeren tilanne pakotti Italian luopumaan veneistään ja siirtämään henkilöstönsä takaisin kotimaahan.


title: Moottoritorpedovene Jylhä

text: Suomen merivoimat osti kaikki nämä alukset 5. toukokuuta 1943 Tallinnassa ja ne kuljetettiin Helsinkiin. Alusten vastaanottoa johti Suomen merivoimien puolesta kapteeniluutnantti Heikki Herlevi.


title: Moottoritorpedovene Jylhä

text: Alusten heikkotehoiset 350 millimetrin torpedot vaihdettiin 450 millimetrin torpedoiksi. Alus muutettiin jatkosodan päätyttyä tykkiveneeksi Pariisin rauhansopimuksen kieltäessä torpedoveneet.


title: Moottoritorpedovene Jylhä

text: Luokan alukset poistettiin käytöstä 1961, jonka jälkeen alukset laitettiin myyntiin.


title: Moottoritorpedovene Jylhä

text: Jylhän kolme sisaralusta olivat moottoritorpedoveneet Jyry, Jyske ja Jymy.


title: Moottoritorpedovene Jyry

text: Moottoritorpedovene Jyry (J 2) oli Suomen merivoimissa palvellut alus. "Jyry" oli alun perin Italian kuninkaallisen laivaston MAS 526 -luokan moottoritorpedovene "MAS 527", joka oli valmistettu 1939 Bagliettossa.


title: Moottoritorpedovene Jyry

text: "MAS527" oli torjumassa laivueensa mukana 13.-14. kesäkuuta 1940 Italian Rivieralle tunkeutuneita Ranskan merivoimien aluksia, jolloin ne yrittivät tuloksetta torpedoida hävittäjät "Guépardin", "Valmyn" ja "Verdunin". Ranskalaisalukset eivät edes havainneet hyökkääjiä.


title: Moottoritorpedovene Jyry


title: Moottoritorpedovene Jyry

text: Eräässä laivueen neljästä operaatiosta Laatokalla "MAS527" upotti 15. elokuuta Neuvostoliiton Laatokan laivaston tykkiveneen "Biran" (947 grt). Alus itse kärsi tulessa myös vaurioita. Se osallistui laivueensa mukana Suhonsaaren maihinnousuun 21. lokakuuta.


title: Moottoritorpedovene Jyry


title: Moottoritorpedovene Jyry

text: Suomen merivoimat osti kaikki nämä alukset 5. toukokuuta 1943 Tallinnassa ja ne kuljetettiin Helsinkiin. Alusten vastaanottoa johti Suomen merivoimien puolesta kapteeniluutnantti Heikki Herlevi. Alusten heikkotehoiset 350 millimetrin torpedot vaihdettiin 450 millimetrin torpedoiksi. Alus muutettiin jatkosodan päätyttyä tykkiveneeksi Pariisin rauhansopimuksen kieltäessä torpedoveneet.


title: Moottoritorpedovene Jyry


title: Moottoritorpedovene Jyry

text: Jyryn kolme sisaralusta olivat moottoritorpedoveneet Jylhä, Jyske ja Jymy.


title: Moottoritorpedovene Jyske

text: Moottoritorpedovene Jyske (J 3) oli Suomen merivoimissa palvellut alus. Alus oli alun perin Italian kuninkaallisen laivaston MAS 526 -luokan moottoritorpedovene "MAS 528", joka oli valmistettu 1939 Bagliettossa.


title: Moottoritorpedovene Jyske

text: "MAS528" oli torjumassa laivueensa mukana 13.-14. kesäkuuta 1940 Italian Rivieralle tunkeutuneita Ranskan merivoimien aluksia, jolloin ne yrittivät tuloksetta torpedoida hävittäjät "Guépardin", "Valmyn" ja "Verdunin". Ranskalaisalukset eivät edes havainneet hyökkääjiä.


title: Moottoritorpedovene Jyske


title: Moottoritorpedovene Jyske

text: Alus upotti 27. elokuuta suuren neuvostoliittolaisen proomun. 28. syyskuuta alus yllätti "MAS529":n kanssa Neuvostoliiton Laatokan laivaston tykkiveneen sekä proomua hinaavan hinaajan, mutta taistelu päättyi tuloksettomana. Se osallistui saksalaisten Suhonsaaren maihinnousuun 21. lokakuuta.


title: Moottoritorpedovene Jyske


title: Moottoritorpedovene Jyske


title: Moottoritorpedovene Jyske

text: Alusten heikkotehoiset 350 millimetrin torpedot vaihdettiin 450 millimetrin torpedoiksi.


title: Moottoritorpedovene Jyske

text: Alus muutettiin jatkosodan päätyttyä tykkiveneeksi Pariisin rauhansopimuksen kieltäessä torpedoveneet.


title: Moottoritorpedovene Jyske


title: Moottoritorpedovene Jyske

text: Jyskeen kolme sisaralusta olivat moottoritorpedoveneet Jylhä, Jyry ja Jymy.


title: Moottoritorpedovene Jymy

text: Moottoritorpedovene Jymy (J 4) oli Suomen merivoimissa palvellut alus. Alus oli alun perin Italian laivaston Bagliettossa Italiassa valmistunut MAS526-luokan torpedovene "MAS 529".


title: Moottoritorpedovene Jymy

text: "MAS529" oli torjumassa laivueensa mukana 13.-14. kesäkuuta 1940 Italian Rivieralle tunkeutuneita Ranskan merivoimien aluksia, jolloin ne yrittivät tuloksetta torpedoida hävittäjät "Guépardin", "Valmyn" ja "Verdunin". Ranskalaisalukset eivät edes havainneet hyökkääjiä.


title: Moottoritorpedovene Jymy

text: Saksan merivoimat pyysivät 21. huhtikuuta 1942 Italian laivastolta tukea taisteluun Laatokalla operoivia Neuvostoliiton laivaston yksiköitä vastaan. Operaatiolla oli tarkoitus vahvistaa Leningradin piiritystä. Italian laivasto määräsi lähetettäväksi "capitano di corvetta Emilio Bianchin 12. torpedovenelaivueeseen (), johon kuuluivat moottoritorpedoveneet "MAS 526" - "MAS 529". Veneet siirrettiin Itämerelle kuorma-autoilla ja siitä edelleen laivalla Suomeen. Ne ajoivat omin konein Saimaan kanavaa pitkin Saimaalle, josta ne siirrettiin rautateitse Punkasalmen asemalta Lahdenpohjaan. Alukset saapuivat lopulta 22. kesäkuuta Laatokalle.


title: Moottoritorpedovene Jymy

text: Alus yllätti "MAS528":n kanssa Neuvostoliiton Laatokan laivaston tykkiveneen, joka suojasi hinaaja ja proomua. Taistelu päättyi kuitenkin tuloksettomana. Alus osallistui 21. lokakuuta saksalaisten Suhonsaaren maihinnousuun.


title: Moottoritorpedovene Jymy

text: Alus lähti 29. lokakuuta Laatokan jäätyessä laivueen mukana samaa reittiä Suomenlahdelle ja edelleen Tallinnaan, jossa laivue talvehti. Seuraavana keväänä laivue operoi Suomenlahdella Leningradin edustalla, kunnes 5. toukokuuta 1943 Välimeren tilanne pakotti Italian luopumaan veneistään ja siirtämään henkilöstönsä takaisin kotimaahan.


title: Moottoritorpedovene Jymy

text: Suomen merivoimat osti aluksen 5. toukokuuta 1943 Tallinnassa ja se kuljetettiin Helsinkiin. Alusten vastaanottoa johti Suomen merivoimien puolesta kapteeniluutnantti Heikki Herlevi.


title: Moottoritorpedovene Jymy


title: Moottoritorpedovene Jymy


title: Moottoritorpedovene Jymy

text: Luokan alukset poistettiin käytöstä 1961, jonka jälkeen alukset laitettiin myyntiin. "Jymy" oli kolmella omistajalla ennen kuin helsinkiläinen Olavi Hölttä osti sen. Hölttä kunnosti aluksen nimeten sen alkuperäisellä nimellä sekä sijoittaen aluksen Pursiseura Sindbadin laituriin Helsingin Lauttasaaressa. 1970-luvulla omistaja lyhensi alusta nelisen metriä. Alus nostettiin maihin paria vuotta vuonna 2000 viimeisen ajon jälkeen, minkä jälkeen se jäi ilman hoitoa. Pursiseura päätti hankkiutua eroon sen alueella olleesta huonokuntoisesta aluksesta, jolloin se siirrettiin 2009 Espooseen romutettavaksi.


title: Moottoritorpedovene Jymy

text: Jymyn kolme sisaralusta olivat moottoritorpedoveneet Jylhä, Jyry ja Jyske.


title: Sampo Haapaniemi

text: Sampo Haapaniemi on suomalainen rumpali. Haapaniemi on tullut tunnetuksi Egotrippi-yhtyeen rumpalina. Yhtyeeseen Haapaniemi liittyi vuonna 1996 Mikko ”Pide” von Hertzenin tilalle.


title: Sampo Haapaniemi

text: Haapaniemi erosi Egotripin jäsenyydestä vuonna 2013. Egotripin lisäksi hänellä on monia sivuprojekteja, esimerkiksi "Tilkkutäkki"- sekä Ella ja Aleksi -levyt, jotka hän on tuottanut Teleks-yhtyeestä tutun Markus Koskisen kanssa.


title: Sampo Haapaniemi

text: Haapaniemi & Koskinen -kaksikko on tuottanut myös Teleksin "Viimeinen sammuttaa valot" -albumin, jolla Haapaniemikin soittaa. Hän soittaa myös Tuure Kilpeläinen ja Kaihon Karavaani -yhtyeessä.


title: Sampo Haapaniemi

text: Haapaniemi on toiminut myös lauluntekijänä omissa projekteissaan kuten Ella ja Aleksi -projektissa jossa hän tekee biisit Markus Koskisen kanssa. Myös muutamille artisteille kuten 1N-yhtye Haapaniemi on säveltänyt kappaleita. 1N-yhtyeessä Haapaniemi oli myös aikoinaan rumpalina.


title: Sampo Haapaniemi

text: Haapaniemi työskentelee myös tuottajana ja miksaajana Sonic Pump Studiosissa.


title: Sampo Haapaniemi

text: Sampo Haapaniemi Discogs-sivulla


title: McLaren MP4/12

text: McLaren MP4/12 oli Adrian Neweyn suunnittelema auto, jolla McLaren-talli kilpaili Formula 1:ssä kaudella 1997. Autoa ajoivat Mika Häkkinen ja David Coulthard.


title: McLaren MP4/12

text: Auton väritys oli testeissä oranssi, mikä viittasi ensimmäisen McLaren-auton väritykseen. Kilpailuissa kuitenkin käytettiin hopeaa väritystä, koska talli oli saanut uudeksi sponsorikseen Westin. Samalla 20-vuotinen yhteistyö Marlboron kanssa päättyi.


title: McLaren MP4/12

text: Auto vaikutti lupaavalta, mutta luotettavuusongelmat moottorin kanssa vähensi kilpailukykyisyyttä. Tämä oli pettymys, varsinkin sen jälkeen, kun Coulthard oli onnistunut voittamaan kauden avauskisan Australiassa, sillä Mika Häkkinen joutui peräti kolme kertaa keskeyttämään johtoasemasta. Luxemburgin Grand Prix'ssa McLaren menetti kaksoisvoiton, kun ensin Häkkinen ja kierroksen kuluttua Coulthard joutuivat keskeyttämään moottoririkon takia. Coulthard onnistui kuitenkin voittamaan vielä Monzassa.


title: McLaren MP4/12

text: Talli viimein onnistui saavuttamaan kaksoisvoiton kauden päättävässä Euroopan Grand Prix'ssa. Voitto oli Häkkiselle uran ensimmäinen.


title: McLaren MP4/12

text: Talli sijoittui valmistajien sarjassa neljänneksi 63:lla pisteellä.


title: McLaren MP4/12

text: (lihavointi tarkoittaa paalupaikkaa)


title: Emma Ferguson

text: Emma Ferguson on brittiläinen näyttelijä. Hän on esiintynyt useissa mainoksissa sekä muun muassa televisiosarjoissa "Kymppikerho" ja "The Bill". Hän on myös Jessica-hahmon äänenä englanninkielisessä PlayStation 2 -pelissä "Dragon Quest VIII: Journey of the Cursed King".


title: Emma Ferguson

text: Fergusonin poikaystävä on Take That -laulaja Mark Owen. Pariskunnalle syntyi 19. elokuuta 2006 poika nimeltään Elwood Jack Owen.


title: Rogier van der Weyden

text: Rogier van der Weyden (; 1399/1400 Tournai, Belgia – 18. kesäkuuta 1464 Bryssel, Belgia) oli flaamilainen taiteilija, joka oli aikansa merkittävimpiä taiteilijoita pohjoisessa Euroopassa. Hänen aiheensa olivat pääosin uskonnollisia, mutta hän maalasi myös maallisia aiheita (hävinneet) sekä kasvokuvia.


title: Rogier van der Weyden

text: Van der Weyden käytti maalauksissaan öljymaaleja, mistä johtuen hänen teostensa värit vaikuttavat tavallista syvemmiltä. Hänen maalauksiaan vietiin myös Etelä-Eurooppaan, minkä ansiosta öljymaalien käyttö renessanssitaiteessa yleistyi.


title: Rogier van der Weyden

text: Van der Weyden oli maalarimestari Robert Campinin oppilas vuoden 1427 aikoihin. Van der Weyden muutti 1435 Brysseliin, missä hän asui kuolemaansa vuoteen 1464 saakka. Van der Weydeniltä ei ole säilynyt maailmalle ainoatakaan nimikirjoituksella varustettua maalausta.


title: Beiarn

text: Beiarn on kunta Norjassa Nordlandin läänissä ja se sijaitsee n. 100 km Bodøstä etelään. Kunnan rajanaapureina on pohjoisessa Skjerstad (entinen itsenäinen kunta, 1.1.2005 alkaen osa Bodøn kaupunkia), idässä Saltdal, etelässä Rana sekä lännessä Meløy ja Gildeskål. Kunnan hallinnollinen keskus on Moldjord, muita taajamia ovat Storjord ja Trones. Tammikuussa 2013 tehdyn väestönlaskennan mukaan Beiarnin kunnassa oli 1 225 asukasta.


title: Beiarn

text: Vanhimmat asutuksen jäljet ajoittuvat 2.500 vuotta ajassa taaksepäin. Jo tuolloin asukkaat viljelivät maata sekä kasvattivat karjaa. Välillä seutu on ollut asumatonta, mutta 1500- ja 1600-luvuilla asutus levisi seudulle uudelleen.


title: Beiarn

text: Vuonna 1852 Beiarn itsenäistyi Gildeskålin kunnasta. Neljä vuotta myöhemmin Beiarnin seurakunta itsenäistyi entisen emopitäjänsä seurakunnasta ja Moldfjordiin rakennettiin oma kirkko ja pappila.


title: Beiarn

text: Väkiluku kasvoi toiseen maailmansotaan saakka hitaahkosti. Vuonna 1769 Beiarnin alueella asui 630 asukasta. Kunnan itsenäistymisen aikoihin (v. 1852) asukkaita oli n. 1.000. Toisen maailmansodan päättyessä asukkaita oli n. 2.300, mutta kääntyi sen jälkeen laskuun.


title: Beiarn

text: Kunnan alueesta suurin osa on vuoristoista, kumpuilevaa ylänköä korkeine huippuineen. 60 km:n pituinen Beiardalenin laakso kulkee pohjoisesta kohti Svartisenin jäätikköä. Asutus on levittäytynyt hajanaisesti päälaakson ja sen sivuhaarojen Tollådalenin, Gråtådalenin og Arstaddalenin aluille.


title: Beiarn

text: Rehevät laaksot ovat omiaan maanviljelyyn. Kunnan pinta-alasta n. 170 km² on metsien peitossa. Metsistä 14 km² on talousmetsää. Osa Saltfjellet-Svartisenin kansallispuistoa sijaitsee kunnan alueella.


title: Beiarn

text: Kunnan alueella sijaitsee useita korkeita vuorenhuippuja. Korkeimmat niistä (merenpinnan tason yläpuolella) ovat Stormyrtinden (1518 m) ja Høgtinden (1405 m). Ylänköalueita peittää useampi jäätikkö, suurin niistä on Simlebreen. Erikoisuutena on luolien suuri määrä. Tähän mennessä niitä on löydetty 178 kpl. Beiarnin suurin luola on 2,2 km pitkä. Korkeimman luolan syvyys on 110 m.


title: Beiarn

text: Beiarn oli pitkään eristäytynyttä aluetta - merenrantaviivaa ei ole. Toisen maailmansodan jälkeen käynnistynyt maaliikenneväylien rakentamisbuumi saavutti kunnan varsin myöhään. Näistä seikoista johtuen väkiluvun aleneminen alkoi muihin alueen kuntiin verrattuna huomattavasti aikaisemmin. Vasta 1960-luvun lopulla kuntaan saatiin tieyhteys ulkomaailmaan, Saltdaleniin Eurooppatielle E6. Beiarnista on nykyään suoria linja-autoyhteyksiä Bodøhön Saltstraumenin kautta.


title: Beiarn

text: Kunnassa on kaksi peruskoulua, Moldjordin ja Tronesin koulut. Molemmissa on luokka-asteet 1–10. Peruskoulun jälkeisiä oppilaitoksia ei kunnassa ole. Kansalaisopistossa "Kulturskolen i Beiarn" on mahdollisuus opiskella taiteen eri aloja kuten musiikkia ja draamaa.


title: Beiarn

text: Elinkeinoelämän kulmakiviä on maanviljely. Suurin osa viljelijöistä on pientilallisia. Turismi, etenkin metsästykseen ja kalastukseen liittyvää, on kasvava sivuelinkeino. Beiarnelven on läänin merkittävimpiä lohi- ja taimenjokia.


title: Beiarn

text: Pienyrityksillä on merkittävä rooli työllistäjinä. Paikallisia erikoisuuksia tarjoaa mm. møsbrømlefsoja valmistava leipomo sekä paikallisista kivilajeista tuotteita valmistava korukivihiomo.


title: Beiarn

text: Saltenin museon Beiarnin osasto on erikoistunut maanviljelyyn. Osasto toimii Dokmon vanhassa pappilassa Moldjordissa. Alueella on 13 rakennusta pappilan päärakennuksesta ulkohuussiin. Näyttelyssä on mahdollisuus tutustua entisajan maa- ja metsätalousesineistöön. Erikoisuuksia ovat mm. kaksipyöräinen traktori sekä kivenlohkare, jota nostamalla seudun miesväki mitteli voimamiehen tittelistä.


title: Beiarn

text: Beiarnin kunnantalossa on myös pankki sekä nimismiehen konttori. Kunnassa on myös kirjasto.


title: Beiarn

text: Jazz Camp "The Groove Valley Project" on vuosittain elokuun alussa järjestettävä jazz-festivaali. Beiarnissa toimii lukuisia vapaa-ajan yhdistyksiä, joiden toimintaan kuuluu niin kuorolaulua kuin moottorikelkkailua. Beiarn Grotteklubb järjestää opastettuja retkiä alueen luoliin.


title: Beiarn

text: Kunta osallistui vuosina 1992-98 järjestettyyn projektiin Skulpturlandskap Nordland. Projektiin osallistui 32 Nordlandin läänin kuntaa sekä yksi kunta Tromssan läänistä. Kussakin kunnassa valittiin yksi kuvanveistäjä toteuttamaan veistos, joka pystytettiin kyseisen kunnan alueelle. Beiarnissa pystytettiin vuonna 1992 suomalaistaiteilija Kari Cavénin teos "Idag, imorgen, alltid".


title: Eroakirkosta.fi

text: Eroakirkosta.fi on verkkosivusto, joka tarjoaa sähköistä palvelua Suomen evankelisluterilaisesta ja ortodoksisesta kirkosta eroamiseen. Palvelu välittää eroamispyynnöt maistraateille, joissa virallinen eroaminen tapahtuu. Vuodesta 2006 lähtien vastaavanlaisen lomakkeen on voinut täyttää myös valtionhallinnon virallisessa Suomi.fi-portaalissa.


title: Eroakirkosta.fi

text: Tampereen vapaa-ajattelijat avasivat palvelun vuonna 2003. Taustalla oli samana vuonna uudistunut uskonnonvapauslaki, joka sallii uskontokunnista eroamisen ilman henkilökohtaista virastokäyntiä. Vuonna 2010 palvelu siirtyi Vakaumusten tasa-arvo VATA ry:n omistukseen.


title: Eroakirkosta.fi

text: Vuonna 2004 sivuston kautta tehtiin noin 40 % kaikista eroista, vuonna 2005 noin 69 % ja vuonna 2006 noin 79 %. Eromäärät ovat nousseet vuosittain. Vuonna 2004 sivuston kautta erosi noin 10 500 ja vuonna 2008 noin 47 300 henkilöä. Kokonaiserojen määrä vuonna 2008 oli 52 203, joten palvelun osuudeksi tulee 90,7 %.


title: Eroakirkosta.fi

text: Sivusto saavutti sadantuhannen eroajan rajan vuoden 2008 helmikuussa, kaksisataatuhatta eroa tuli täyteen vuoden 2010 elokuussa, kolmesataatuhatta eroa saavutettiin vuoden 2011 joulukuussa ja neljäsataatuhatta vuoden 2013 joulukuussa.


title: Eroakirkosta.fi

text: Lokakuussa 2017 palvelua oli käyttänyt 600 000 suomalaista, eli 11 % maan väestöstä.


title: Eroakirkosta.fi

text: Syksyllä 2004 vapaa-ajattelijat päättivät mainostaa sivustoa Tampereen kaupungin liikennelaitoksen (TKL, nyk. Tampereen Kaupunkiliikenne Liikelaitos) busseissa. TKL:n toimitusjohtaja kielsi mainoksen, ja vapaa-ajattelijat veivät asian eteenpäin ensin TKL:n johtokunnalle ja sitten kaupunginhallitukselle. Näiden kielteisten päätösten jälkeen asia meni hallinto-oikeuteen, joka äänin 2–1 piti mainoskiellon voimassa. Korkein hallinto-oikeus antoi asiassa päätöksen joulukuussa 2006 ja pysytti hallinto-oikeuden päätöksen lopputuloksen. Korkein hallinto-oikeus totesi enemmittä perusteluitta, että yhdenvertaisuusperiaatetta ei ole rikottu.


title: Eroakirkosta.fi

text: Syksyllä 2006 vapaa-ajattelijat suunnittelivat mainoskirjeitä juuri 18 vuotta täyttäville. Väestörekisterikeskus (VRK) kielsi osoitteiden myynnin tarkoitukseen. Aiemmin VRK oli kieltänyt osoitteiden myynnin rippileirien markkinointia varten, mutta toisaalta luovuttanut osoitteita aatteelliseen mainontaan ainakin puolueille. Vapaa-ajattelijat valittivat VRK:n päätöksestä hallinto-oikeuteen marraskuussa 2006, joka ratkaisi asian maaliskuussa 2008.


title: Eroakirkosta.fi

text: Korkein hallinto-oikeus kumosi edelleen perusteluja, ja totesi VRK:lla olevan mahdollisuuden päättää luovuttaako osoitetietoja vai ei. VRK:n päätös siis pysyi voimassa, mutta hallinto-oikeudesta poiketen KHO ei todennut, että osoitteiden luovutus on kiellettyä. KHO teki päätöksen äänin 3–2, vähemmistöön jääneiden mielestä VRK olisi tullut velvoittaa myymään osoitetiedot.


title: Eroakirkosta.fi

text: Uusi uskonnonvapauslaki vaatii ilmoituksen uskontokunnasta eroamisesta olevan ”kirjallinen” mutta ei ”allekirjoitettu”. Uskontokunnista saa erota sähköpostilla, koska sähköposti täyttää kirjallisen muodon vaatimuksen.


title: Eroakirkosta.fi

text: Maistraatit kieltäytyivät aluksi hyväksymästä sähköpostieroja. Vapaa-ajattelijat kirjelmöivät asiasta sisäasiainministeriölle, joka suositteli maistraatteja hyväksymään sähköiset eroilmoitukset. Lähes kaikki maistraatit noudattivat ohjetta. Myöhemmin vapaa-ajattelijat kantelivat eduskunnan oikeusasiamiehelle kolmesta poikkeavasta maistraatista, jotka eivät noudattaneet suositusta; oikeusasiamies ratkaisi kantelun suosittelemalla yhtenäistä kantaa: ”Helsingin maistraatin tulkintaa – – voidaan pitää sääntelyn tarkoituksen valossa ahtaana. – – Helsingin maistraatti ei ole ylittänyt asiassa harkintavaltaansa. Pidän kuitenkin epätyydyttävänä sitä, että eri maistraateilla on erilainen käytäntö sähköposti-ilmoitusten hyväksymisessä.” Helsingin maistraatti muutti käytäntöään oikeusasiamiehen ratkaisun jälkeen, ja myöhemmin myös loput maistraatit. Sähköisiin eroilmoituksiin siirtymisen jälkeen eroakirkosta.fi -sivuston kautta eroaminen Helsingissä kaksinkertaistui.


title: Eroakirkosta.fi

text: Maistraateille jäi vielä eroa siinä, hyväksyvätkö ne eroilmoituksen suoraan lomakkeelta vai pitääkö eroajan käyttää omaa sähköpostiohjelmaa. Viimeksimainittu tapa on Tampereen vapaa-ajattelijoiden mukaan aiheuttanut monelle eroajalle vaikeuksia. Nykyään kaikki maistraatit hyväksyvät sähköiset eroilmoitukset suoraan Eroakirkosta.fi-palvelusta.


title: Eroakirkosta.fi

text: Kesäkuussa 2009 luterilainen kirkko avasi valtakunnallisen liitykirkkoon-sivun. Vuoden 2009 aikana liitykirkkoon-sivua käytti vajaat 3 000 ihmistä. Vantaan seurakuntayhtymän mukaan vuonna 2005 tammi-lokakuussa heille on tullut 50 jäsentä tällaisen liittymiskaavakkeen kautta ja vuoden 2006 aikana 70 jäsentä. Espoon seurakuntayhtymä saa vuosittain noin 500 jäsentä Internet-sivujensa kautta.


title: Eroakirkosta.fi

text: Elokuussa vuonna 2013 muun muassa Madventures-sarjasta tunnetut tv-juontajat Riku Rantala ja Tuomas Milonoff perustivat monipuolisen uskontovalikoiman tarjoavan liityhetikirkkoon.com -sivuston, jossa saattoi vaivattomasti liittyä lähes 40 eri uskontokuntaan, mukaan lukien rastafarilaisuus, Jehovan todistajat, taolaisuus, islam, druidismi, buddhalaisuus ja amissit. Kirkko ja kaupunki -lehden mukaan sivusto keräsi heti perustamisensa jälkeen vain kahdessa päivässä yhteensä yli 23 000 eri uskonto- ja kirkkokuntiin liittynyttä, joiden keskuudessa suosituimpia uskontokuntia olivat anglikaaninen kirkko, rastafariliike ja Jehovan todistajat. Myöhemmässä vaiheessa liittymistä evankelis-luterilaiseen kirkkoon tarjottiin tälläkin sivustolla ensisijaisena. Sivuston tavoitteeksi sen perustajat kertoivat muun muassa evankelis-luterilainen kirkon valtaamisen avarakatseisille ihmisille.


title: Eroakirkosta.fi

text: Eroakirkosta.fi ei tallenna eroajien nimiä eikä henkilötunnuksia. Sen sijaan muuta dataa voidaan myöhemmin käyttää tilastotieteellisiin tiedotteisiin, joissa kerrotaan esimerkiksi eroamisen lisääntymisestä tietyssä kunnassa.


title: Eroakirkosta.fi

text: Sekä yhteys käyttäjältä palveluun että palvelusta maistraattiin ovat salattuja. Palvelun tietoturvaa pidettiin ennen vuotta 2008 puutteellisena, koska tiedot syötettiin palveluun suojaamattomalla sivulla. Palvelussa otettiin käyttöön HTTPS-salaus 7. joulukuuta 2008.


title: Pelitutkimus

text: Pelitutkimus (ludologia) on tieteenala, joka tutkii pelejä ja niihin läheisesti liittyviä ilmiöitä. Pelitutkimuksen piiriin voidaan lukea myös pelikulttuuri(e)n tutkimus ja pelaajan kokemuksen tutkimus. Ludologian tutkimuskohteita ovat kaikenlaiset pelit, kuten lautapelit, roolipelit ja korttipelit ja tietokonepelit. Pelitutkimusta käytetään usein synonyyminä tietokonepelitutkimukselle, sillä nykypäivänä tietokonepelit muodostavat yhden pelitutkimuksen tärkeimmistä tutkimuskohteista. Siihen läheisesti liittyviä ilmiöitä ovat esimerkiksi moninpelien ympärille muodostuneet yhteisöt ja pelaamisen mahdolliset seuraukset


title: Pelitutkimus

text: Pelitutkimuksen rajat muihin tieteenaloihin nähden eivät ole selväpiirteiset, vaan kysymys on monitieteisestä tutkimusalasta. Pelitutkimuksen menetelmät ja lähestymistavat periytyvät suurelta osin pelitutkijoiden alkuperäisiltä oppialoilta, kuten kirjallisuudentutkimuksesta, mediatieteestä ja uusmediatutkimuksesta, elokuvatutkimuksesta, psykologiasta ja kulttuurintutkimuksesta.


title: Pelitutkimus

text: Maailman ensimmäisinä pelitutkijoina voidaan pitää etnografeja Johan Huizingaa (1938) ja Roger Caillois'a (1958), jotka miettivät leikin luonnetta ja roolia kulttuurissa erilaisia kansanpelejä ja pelikulttuureja vertailemalla. Suomessa leikkiä on tutkinut Yrjö Hirn. Vuonna 1985 amerikkalainen Mary Ann Buckles julkaisi maailman ensimmäisen tietokonepelitutkimuksellisen väitöskirjan. Bucklesin väitöskirja sai niin tyrmäävän vastaanoton, että Buckles katsoi parhaaksi lopettaa tutkijanuransa.


title: Pelitutkimus

text:
Nykymuotoisen pelitutkimuksen voidaan nähdä syntyneen 90-luvun lopulla ja 2000-luvun alussa, jolloin tieteenalan tutkimuskohteen olemusta määriteltiin "ludologia vastaan narratologia" -keskustelussa. Narrativistit rinnastivat tietokonepelit tarinoita kertoviin välineisiin, kuten kaunokirjallisuuteen, elokuviin ja teatteriesityksiin. Ludologien mukaan pelejä, niin tietokone-, kuin vaikkapa lautapelejäkin, tuli tutkia
ensisijaisesti peleinä; sääntöihin, käyttöliittymiin ja pelaamiseen perustuvina järjestelminä. Ludologisen käsityksen mukaan tarinankerrontaan keskittyvä näkökulma jättää huomiotta suuren osan pelien erityispiirteistä. Tämän vuoksi ludologit näkivät "uusmediatutkimuksen" lähestymisyritykset uhkana niin tieteenalan itsenäisyydelle, kuin tuotetun tiedon pätevyydellekin. Ludologia-käsite on peräisiin Gonzalo Frascan artikkelista "Ludologia kohtaa narratologian", joka käsittelee edellä mainittua ongelmakenttää.


title: Pelitutkimus

text: Suomessa on tehty pelitutkimusta, pääasiassa tietokonepelitutkimusta, 90-luvun lopulta saakka. Ensimmäisenä mm. Tampereen yliopiston Hypermedialaboratoriossa ja Lapin yliopiston taiteiden tiedekunnan median laitoksella. Nykyään tietokonepelejä tutkitaan useissa suomalaisissa yliopistossa, monien eri tieteenalojen näkökulmista.


title: Pelitutkimus

text: Ensimmäinen yksinomaan pelitutkimukseen keskittyvä vertaisarvioitu tieteellinen kausijulkaisu on verkossa ilmestyvä Game Studies, jonka ensimmäinen numero ilmestyi vuonna 2001. Vuonna 2006 ilmestyi ensimmäisen kerran paperille painettu tietokonepelejä ja kulttuuria käsittelevä tieteellinen kausijulkaisu Games and Culture, a Journal of Interactive Media. DiGRAn digitaalisessa kirjastossa on merkittävä kokoelma erilaisia tietokonepelitutkimuksellisia tekstejä.


title: Pelitutkimus

text: DiGRA (Digital Games Research Association) järjestää tietokonepelitutkimuskonferenssin joka toinen vuosi. Vuonna 2005 konferenssi järjestettiin Vancouverissa, Kanadassa ja vuonna 2007 Tokiossa, Japanissa. Yksinomaan tietokonepeleihin keskittyvien konferenssien lisäksi tietokonepelitutkimuksen foorumeja ovat myös uusmediatutkimuskonferenssit, kuten Digital Arts & Culture (DAC) ja erilaiset elektronista taidetta käsittelevät tapahtumat.


title: Pelitutkimus

text: Pelitutkimuksen pääsuuntauksia nykyisin ovat pelikokemukseen ja pelattavuuteen kohdistuva tutkimus, pelisuunnittelun tutkimus, kulttuurinen pelitutkimus, pelaajiin kohdistuva tutkimus, roolipelitutkimus, opetuspelitutkimus ja mobiilipelitutkimus.


title: Tietokoneavusteinen valmistus

text: Tietokoneavusteinen valmistus (CAM, Computer-aided manufacturing)


title: Tietokoneavusteinen valmistus

text: CAM (Computer Aided Manufacturing) on laajasti teollisuudessa käytetty termi, jolla on useita eri tarkoituksia. Useissa yhteyksissä se määritellään automaattisiksi valmistusjärjestelmiksi, jotka ovat tietokoneohjattuja. Käytännössä tämä tarkoittaa kappaleiden työstössä CAD-mallien geometriatietojen siirtämistä, yhdessä työkalujen, koneen ominaisuuksien ja työstettävän materiaalin kanssa, NC-koodiksi. Tämä koodi ohjaa NC-työstökonetta. CAM-ohjelma voi olla itsenäinen työkalu tai sitten se on yhdistetty CAD-ohjelmaan, jolloin puhutaan CADCAM-ohjelmistoista.


title: Tietokoneavusteinen valmistus

text: Sama NC-ohjelma sopii kaikkiin yrityksen työstökoneisiin, joka helpottaa ohjelmoijan työtä, kun hänen ei tarvitse muistaa jokaisen koneen erityisominaisuuksia. Yksi suuri etu CAM-ohjelmistoissa on nykyään se, että ne mahdollistavat 5-akselisen koneistuksen. Hyödyksi nähdään usein myös, että yritys pystyy ottamaan huomioon kappaleiden valmistuksen jo suunnitteluvaiheessa, jolloin suunnittelu- ja valmistuskustannukset laskevat, kun vältytään ylimääräiseltä työltä.


title: Tietokoneavusteinen valmistus

text: CADCAM-ohjelmistojen historia ja kehitys ovat linkittyneet vahvasti tietokoneiden kehitykseen ja historiaan. Tietokoneiden kehityttyä sellaisiksi, että niitä pystyttiin käyttämään hyödyksi myös suunnittelussa, tapahtui jo 1950-luvulla. Ensimmäiset graafisen näytön sisältävät tietokoneet ja suunnitteluohjelmistot tulivat markkinoille 1960-luvun alkupuolella ja tietokoneavusteiset suunnitteluun (CAD) tarkoitetut sovellukset otettiin kunnolla käyttöön auto- ja lentoteollisuudessa 1970-luvulla Yhdysvalloissa.


title: Tietokoneavusteinen valmistus

text: Kun tarkastellaan CADCAM-ohjelmistoja, saattaa kuvitella, että CAD- ja CAM-ohjelmistoilla olisi yksi yhteinen historia, sillä nykyään hyvin usein ne toimivat rinnan. Mutta itse asiassa nämä kaksi ohjelmistoa ovat alun perin kehitelty erillään toisistaan 1960-luvun alussa ja niiden pohjana ovat toisistaan poikkeavat tekniikat ja tarkoitusperät. CAM-ohjelmistojen historia polkeutuu numeerisesti ohjattaviin työstökoneisiin ja numeerisen ohjauksen siirtämiseen tietokonevälitteiseksi. John Parsonsia voidaan pitää tietynlaisena NC-ohjauksen esi-isänä. Hän oli ensimmäinen henkilö, joka ohjasi työstökonetta numeerisesti 1949. Ensimmäinen teollisesti valmistettu NC-kone Bendix valmistettiin yhdysvalloissa 1954. CADCAM-ohjelmistojen varsinaiseksi isäksi on kutsuttu tiedemies Patrick J. Hanrattya. Hän kehitti ohjelmiston nimeltä Pronto, joka oli ensimmäinen kaupallinen NC-ohjelmointikieli, työskennellessään General Electic:silla vuonna 1957.


title: Tietokoneavusteinen valmistus

text: Varsinainen tietokoneavusteinen suunnittelu ja valmistus aloitettiin 1970-1980-lukujen taitteessa. Kolmiulotteinen suunnittelu yleistyi 2000-luvulla. Sen kehitys ja käytön lisääntyminen ovat olleet merkittävimpiä muutoksia myös CAM-ohjelmistoissa. Uudet tietokoneavusteiset valmistusmenetelmät mahdollistat tuotteiden tulostamisen valmiiksi tuotteiksi. (vrt. kaksiulotteinen tulostin)


title: Tietokoneavusteinen valmistus

text: Yksinkertaisesti sanottuna postprosessori on tietynlainen kääntäjä, joka kääntää CAM-ohjelmiston tuottamat työstöoperaatiot (radat, työkalut, työstönopeudet jne.) sisältävän CL-tiedoston (Cutter Location File) työstökoneella suoritettavaksi NC-koodiksi (G-koodiksi).


title: Tietokoneavusteinen valmistus

text: Useimmat CAM-ohjelmistot tuottavat yhtä tai useamman tyyppistä niin kutsuttua neutraalia kieltä sisältäviä tiedostoja CNC-koneelle. Nämä ovat joko CLDATAksi kutsutussa binäärimuodossa tai APT-kielen (Automatically Programmed Tools) pohjalta räätälöidyssä ASCII-muodossa. ASCII-muodossa olevia tiedostoja voi lukea millä tahansa tekstieditorilla, mutta binääridataa ei voi lukea tietämättä datan rakennetta.


title: Tietokoneavusteinen valmistus

text: Postprosessorin tehtävänä on lukea tätä neutraalia tiedostoa, ja kääntää se juuri sille NC-koneelle sopivaksi g-koodiksi, jolla työstö tehdään. Laadukkaasti tehty postprosessori luo sellaista koodia, joka ottaa täysin huomioon NC-koneen ominaisuudet ja rajoitukset ts. se optimoi työstön NC-koneen mukaan.


title: Tietokoneavusteinen valmistus

text: Nykyään yleisiä postprosessoreita voi ostaa joiltakin CAM-ohjelmistojen toimittajilta, mutta ne eivät ole välttämättä optimaalisia käytössä oleviin työstökoneisiin. Osa CAM-ohjelmistojen toimittajista tekee itse räätälöityjä postprosessoreita ja osa on ulkoistanut postprosessorien tekemisen täysin ulkopuoliselle yritykselle. Onkin siis tärkeää selvittää ohjelmistoa ostaessa, mistä saa laadukkaat ja toimivat postprosessorit juuri omille käytössä oleville NC-koneille ja miten jatkossa on mahdollista saada postprosessoreille päivityksiä ja teknistä tukea.


title: Tietokoneavusteinen valmistus

text: 20 suurinta CAM-ohjelmistoyritystä mitattuna suorilla maailmanlaajuisilla tuloilla vuonna 2015:


title: Denaari

text: Denaari () oli antiikin roomalainen kolikko. Se oli pieni hopeakolikko, joka oli yleisin tuotettu käyttöraha, kunnes antoninianus sen vähitellen syrjäytti.


title: Denaari

text: Ensimmäiset denaarit lyötiin Rooman tasavallan aikana vuoden 211 eaa. tienoilla, samoihin aikoihin toisen puunilaissodan kanssa. Se painoi keskimäärin 4,5 grammaa. 100-luvulla eaa. sen paino laski noin 3,9 grammaan ja edelleen 3,4 grammaan keisari Neron kaudella. Tämän jälkeen sen arvo alkoi laskea nopeammin, kun sen hopeapitoisuutta ja painoa vähennettiin seuraavien keisarien aikoina.


title: Denaari

text: Sen alkuperäinen arvo oli 10 as-rahaa, mihin kolikon nimi viittaa. Noin vuonna 141 eaa. sen arvoksi asetettiin 16 asia johtuen asin painon laskemisesta. Denaari oli tärkein imperiumissa käytetty kolikko antoninianuksen käyttöönottoon 200-luvun puolivälissä. Ilmeisesti viimeiset denaarit lyöttivät keisari Aurelianus vuosina 270–275 ja keisari Diocletianus kautensa alkuvuosina. Käytöstä poistumisensa jälkeen denaaria käytettiin edelleen kirjanpidossa tavalla, jota nykyisin ei enää ymmärretä.


title: Denaari

text: Rooman tasavallan lopunaikoina työläisen bruttopalkka päivässä saattoi olla yhden denaarin. Denaarin nimestä johtuu myös sana dinaari, joka on nykyäänkin rahayksikön nimenä monissa maissa.


title: Saostuskaivo

text: Saostuskaivo tai saostussäiliö eli sakokaivo on vesitiivis yksi- tai useampiosainen jäteveden mekaaninen esikäsittelylaite. Laite erottelee jäteveden ainesosia: jäteveden virratessa laitteen läpi kiintoaines laskeutuu kaivon pohjalle ja vettä kevyemmät ainesosat nousevat pintaan.


title: Saostuskaivo

text: Haja-asutusalueilla saostuskaivot ovat käytetyimpiä jäteveden käsittelyjärjestelmiä. Aikanaan saostuskaivoa pidettiin riittävänä käsittelymenetelmänä haja-asutusalueiden jätevesille. Nykyisin saostussäiliö kelpaa vain esikäsittelyjärjestelmäksi ennen varsinaista jätevesienkäsittelymenetelmää. Saostussäiliöiden puhdistusteho ei ole riittävä edes pelkkien harmaiden jätevesien puhdistukseen.


title: Saostuskaivo

text: Sakokaivot rakennetaan betonista tai muovista, ja ne ovat kaivo- tai säiliötyyppisiä. Saostuskaivot ovat yleensä kaksi- tai kolmikammioisia, ja niihin johdetaan sekä käymälä-, että pesuvedet. Sakokaivoja yhdistävät lyhyet virtauskanavat, joiden avulla jäteveden virtaus pyritään pitämään riittävän hitaana. Eri osien välissä käytetään T-putkea, ja lisäksi T-kappale viimeisen osan lähtöputkessa varmistaa, ettei pintalietettä joudu varsinaiseen jätevedenpuhdistusmenetelmään.


title: Saostuskaivo

text: Mitoitusarvona käytetään 600 l/vuorokausi, sakokaivon tilavuuden tulee kuitenkin olla vähintään 2,5 m³. Moniosaisessakin säiliössä pääosa lietteestä varastoituu saostuskaivojärjestelmän ensimmäiseen osaan, joten sen tulisi olla vähintään puolet järjestelmän kokotilavuudesta.


title: Saostuskaivo

text: Saostuskaivo on tyhjennettävä ennen kuin ensimmäisen sakokaivon pohjan lietekerros ulottuu toiseen sakokaivoon lähtevään T-putken alareunaan. Saostuskaivojen tyhjennyksellä vältytään maasuodattimen ja imeytyskentän tukkeutumisilta. Sakokaivojen tyhjennysväli riippuu talouden henkilöluvusta ja käytöstä. Saostuskaivo on tyhjennettävä ainakin kerran vuodessa.


title: Umpikaivo

text: Umpikaivo on jäteveden umpisäiliö, jolla tarkoitetaan vesitiivistä, talousjäteveden tai lietteen tilapäiseen varastoimiseen tarkoitettua säiliötä, josta ei ole jäteveden purkuputkea ympäristöön. Yleensä umpisäiliöön johdetaan asuntojen käymälävedet, mutta ympäristön tai tarpeen asettamien vaatimuksien vuoksi niihin voidaan joutua johtamaan talouden kaikki jätevedet. Umpisäiliöt valmistetaan sementistä, lasikuidusta ja/tai muovista.


title: Umpikaivo

text: Haja-asutusalueiden vaikeilla tonteilla (jyrkät rinnetontit), ranta- ja pohjavesialueilla umpisäiliö on usein ainut jätevedenkeräysratkaisu. Umpisäiliöillä on usein lyhyempi tyhjennysväli kuin sakokaivoilla. Umpisäiliöt on tyhjennettävä yleensä noin 2-4 kuukauden välein riippuen säiliön koosta ja talouden vedenkulutuksesta.


title: Thessalonikan kuningaskunta

text: Thessalonikan kuningaskunta oli lyhytikäinen ristiretkivaltio, joka muodostettiin neljännen ristiretken jälkeen vuonna 1204. Thessalonikan kuningaskunta sijaitsi nykyisten Kreikan ja Turkin alueella, vaikkakaan kuningaskunnan rajoja ei koskaan tarkkaan määritelty jatkuvien sotien vuoksi. Kuningaskunta sai nimensä kreikkalaisesta Thessalonikin kaupungista. Kuningaskunnan olemassaolo päättyi vuonna 1224, jolloin Epeiroksen despotaatti valloitti sen ja liitti itseensä.


title: B-vitamiini

text: B-vitamiinit ovat vesiliukoisia vitamiineja, joihin kuuluvat:Aikaisemmin on B-vitamiineiksi nimitetty myös seuraavia aineita, joita nykyisin ei enää lueta vitamiineihin kuuluviksi:


title: Vapaus johtaa kansaa

text: Vapaus johtaa kansaa (), joka tunnetaan myös nimellä Vapaus barrikadeilla on Eugène Delacroix’n kuuluisin maalaus. Se valmistui 1830 ja kuvaa heinäkuun vallankumouksen tapahtumia.


title: Vapaus johtaa kansaa

text: Maalauksessa feodalismia vastustavat kansalaiset pyrkivät kohti vapautta symboloivaa naista, joka pitelee Ranskan lippua, trikoloria. Väkijoukkoon kuuluu erilaista väkeä, kuten nuori poika naisen oikealla puolella, todennäköisimmin porvariston edustaja vasemmalla sekä huonompiosaista väkeä heidän takanaan. Taiteilija Delacroix sijoitti maalaukseen myös itsensä. Hän on silinterihattuinen mies Vapauden vasemmalla puolella. Toisen näkemyksen mukaan silinteripäisen miehen esikuva olisikin tunnettu tasavaltalainen Étienne Arago.


title: Vapaus johtaa kansaa

text: Delacroix teki paljon historiamaalauksia, mutta "Vapaus johtaa kansaa" on hänen suurtöistään ainoa, joka kuvaa Ranskan ajankohtaisia tapahtumia. Yleensä Delacroix ei ollut kiinnostunut politiikasta, mutta heinäkuun vallankumouksen dramaattiset ja väkivaltaiset tapahtumat vetosivat häneen romantikkona. Hän ei kuitenkaan osallistunut itse vallankumoukseen.


title: Vapaus johtaa kansaa

text: Maalaus on yksi kuuluisimmista Ranskan vallankumouksia kuvaavista tauluista. Teos sai suuren suosion ollessaan esillä Pariisin salongissa vuonna 1831. Ranskan hallitus maksoi maalauksesta 3 000 Ranskan frangia. Sitä ei kuitenkaan asetettu uudelleen näytteille, koska hallitus pelkäsi sen innoittavan uusiin vallankumouksiin. Nykyään maalaus on nähtävillä Louvren taidemuseossa Pariisissa.


title: Vapaus johtaa kansaa

text: Maalaus on usein myöhemmin virheellisesti yhdistetty Ranskan suureen vallankumoukseen.


title: Vapaus johtaa kansaa

text: Maalaus esiintyy esimerkiksi brittiläisen yhtyeen Coldplay:n albumin "Viva la Vida or Death and All His Friends" kannessa, sekä hieman muokattuna Electric Blue Peggy Sue and the Revolutionions from Mars -yhtyeen mini LP:n "But When You Talk About Destructionion" kannessa.


title: Teollisuusneuvos

text: Teollisuusneuvos on Suomessa sekä valtionhallinnossa esiintyvä virkanimike että henkilölle myönnettävä arvonimi.


title: Teollisuusneuvos

text: "Teollisuusneuvos" on Suomessa tasavallan presidentin myöntämä arvonimi, joka kuuluu 2. ryhmään. Arvonimestä maksettavan veron määrä on joko .


title: Teollisuusneuvos

text: Arvonimi myönnettiin ensimmäisen kerran vuonna 1930 ylitarkastaja Lauri Kuoppamäelle. Vuosien 1918–2013 aikana teollisuusneuvoksen arvonimi on myönnetty 446 henkilölle.


title: Teollisuusneuvos

text: Teollisuusneuvos on myös virkanimike kauppa- ja teollisuusministeriössä sekä työ- ja elinkeinoministeriössä.


title: Saab 9000

text: Saab 9000 on Saabin vuosina 1985–1998 valmistama edustusluokan automalli. Se esiteltiin maaliskuussa 1984 vuoden 1985 mallisena ja se aloitti uuden luvun Saabin historiassa. 1980-luvun alussa Saabin rahallinen tilanne oli heikko, eikä se pystynyt itse luomaan kipeästi kaivattua uutta automallia. Siksipä Saab lähti mukaan Tipo-4-projektiin, missä Saab 9000 syntyi yhteistyössä Fiat Croman, Lancia Theman ja Alfa Romeo 164:n kanssa. Vaikka autot suunniteltiinkin yhdessä (mm. Giorgetto Giugiaro), teki jokainen valmistaja omasta autostaan omannäköisen version ja määritti itse muun muassa materiaalivahvuudet, törmäysvyöhykkeet ja alustan geometriat. Näin ollen autoissa ei käytännössä ole keskenään vaihtokelpoisia osia, paitsi että Fiat Croman tuulilasi sopii Saabiin sellaisenaan. Saab 9000 luokitellaan Yhdysvalloissa ”large car”- eli full-size-ryhmään, ja tämän uuden mallin avulla Saab pääsi edustusautojen sarjaan.


title: Saab 9000

text: Saab 9000 on tunnettu suurista sisätiloistaan, suorituskyvystään ja turvallisuudestaan. Vuonna 1985 moottoriksi oli saatavilla ainoastaan turboahdettu 2,0-litrainen (175 hv, 273 Nm). 1986 tuli saataville vapaastihengittävä 2,0-litrainen (130 hv, 177 Nm). Vuonna 1987 esiteltiin porrasperäinen, neliovinen 9000 CD, josta tulikin suosittu edustusauto. Vuonna 1990 moottorivalikoimaan lisättiin 2,3-litrainen vapaasti hengittävä moottori (150 hv, 212 Nm) ja vuotta myöhemmin saman koneen turboahdettu versio (200 hv, 323 Nm tai 300 Nm automaattina sekä Aero 225 hv, 342 Nm). Vuonna 1991 esiteltiin vanhan 9000 CC:n korvaaja, CS, jonka lähes kaikki korin osat ovat erilaisia aikaisempaan CC-malliin verrattuna. CS:n ja CD:n moottorivalikoimasta löytyy myös (GM:n) 3,0-litrainen V6 (210 hv, 270 Nm).


title: Saab 9000

text: Vuonna 1993 Saab toi markkinoille kautta aikojen tehokkaimman ja nopeimman Saab-mallin, Saab 9000 Aeron. Yhdysvaltojen markkinoilla auto tunnettiin Saab 9000 SPG:nä. 2,3 litran nelisylinterisen moottorin tehot olivat 165 kW (225 hv, automaatissa 147 kW/200hv) ja vääntöä oli 342 Nm. Turbo oli Mitsubishin TD04 (automaatti Garrettin T25). Autossa oli suuremmat 16″ Super-Aero-kevytmetallivanteet sekä normaalia matalampi alusta. Aero-mallia valmistettiin vuosina 1993–1997. Italian markkinoille valmistettiin Aero-mallia verotussyistä pienemmällä moottorilla, joka on tuttu Suomessa enemmänkin ng900:sta, eli ”täyspaineinen” 2,0-litrainen Turbo (136 kW). Auto vastaa muilta osin täysin meille tutumpaa versiota Aerosta.


title: Euroopan yleisurheiluliitto

text: Euroopan yleisurheiluliitto, EAA ("European Athletic Association") on eurooppalaisen yleisurheilun kattojärjestö. EAA toimii IAAF:n alueellisena liittona. Alueellisia liittoja on yhteensä kuusi. EAA koostuu kansallisista yleisurheiluliitoista, jotka ovat IAAF:n jäseniä. Ainoastaan IAAF:n hyväksymät liitot voivat liittyä EAA:n jäseniksi. EAA:han kuuluu 51 kansallista liittoa. Euroopan yleisurheiluliiton päämaja on Lausannessa, Sveitsissä. EAA:n presidenttinä toimii norjalainen Svein Arne Hansen.


title: Euroopan yleisurheiluliitto

text: EAA on yleisurheilun EM-kisojen järjestävä organisaatio. Se järjestää myös sisäratojen EM-kisat, alle 20-vuotiaiden EM-kisat, alle 23-vuotiaiden EM-kisat ja maastojuoksun EM-kisat.


title: Euroopan yleisurheiluliitto

text: Vuonna 1932 IAAF päätti perustaa komitean suunnittelemaan yleisurheilun EM-kilpailuja. Komitea nimettiin syyskuussa 1933 ja se kokoontui ensimmäisen kerran Budapestissa 7. tammikuuta 1934. Samana vuonna pidettiin ensimmäiset yleisurheilun EM-kilpailut. EAA irtaantui omaksi itsenäiseksi liitokseen vuonna 1969.


title: Abarth

text: Abarth oli alun perin italialainen kilpa-autovalmistaja. Yhtiön perusti Itävallassa syntynyt, mutta Italiaan kotiutunut Carlo Abarth (alun perin Karl, 1908–1979). Abarth vastasi myös Fiat-konsernin tehdaskilpatallien, Lancian ja Fiatin kilpa-autojen rakentamisesta, viritystöistä, sekä niiden ylläpidosta.


title: Abarth

text: Nykyisin Abarth on Fiat-konsernin kilpailuosasto, ja tällä nimellä myydään viritysosia ja muotoilusarjoja. Abarth-merkki otettiin vuonna 2007 uudelleen käyttöön Fiatin urheilullisissa malleissa. Tähän mennessä mallistoon on esitelty Abarth Grande Punto ja Abarth 500. Merkin tunnuksena on vaakuna, jossa on skorpioni.


title: Abarth

text: Ennen oman yrityksensä perustamista Carlo Abarth työskenteli monien kuuluisien nimien, kuten Ferdinand Porschen ja Tazio Nuvolarin, kanssa. Abarth tuotti kilpa-autoja myös Simcan kanssa ja valmisti ohessa myös pakosarjoja ja -putkistoja. Myöhemmin yritys valmisti erilaisia virityssarjoja katuautoihin, pääasiassa Fiatille.


title: Abarth

text: Vuonna 1971 Abarth myytiin Fiatille ja kilpa-auto-osasto Enzo Osellalle. Oston jälkeen kilpa-auto-osastosta muodostui Fiatin kilpaosasto, jota johti kuuluisa moottorisuunnittelija Aurelio Lampredi. Myös Fiatin kuuluisat ralliautot Fiat 124 Abarth ja Fiat 131 Abarth kantoivat Abarthin nimeä. Myöhemmin 1980-luvulla Abarth-nimeä käytettiin esim. Fiat Ritmo Abarthissa. Abarth oli vastuussa myös menestyksekkään Lancia Integralen suunnittelusta. Abarth rakensi ja toimitti myös Lancia Martini Racingin kilpa-autot, vastaten myös niiden virityksestä sekä ylläpidosta. Ennen Lancioiden aikakautta Abarth huolehti myös Fiatin kilpatallin autoista. Myös muita Fiatin merkkejä, kuten Lancian ja Autobianchin, valmistamia autoja nimettiin uudelleen Abarth-nimen alle. Näistä malleista kuuluisin oli Autobianchi A112 Abarth.


title: Abarth

text: Viime vuosina Abarth-nimellä on merkitty lähinnä kori- ja varustelusarjoja, kuten esim. Fiat Stilo Abarth.


title: Gregorio Manzano

text: Gregorio Manzano (s. 5. elokuuta 1956) on espanjalainen jalkapallovalmentaja.


title: Gregorio Manzano

text: Manzano on koulutukseltaan psykologi eikä hänellä ole omaa pelaajataustaa. Manzanon erityisenä vahvuutena on pidetty hänen kykyään elvyttää kriisijoukkueita, jotka taistelevat sarjasta putoamista vastaan. Lisäksi hänen harjoitusmetodejaan pidetään poikkeuksellisina. Esimerkiksi Manzanon valmentaessa Rayo Vallecanoa joukkueen pelaajien tuli hioa syöttötekniikkaansa pallottelemalla side silmillä.


title: Gregorio Manzano

text: Manzano aloitti uransa valmentamalla useampia pienseuroja eteläespanjalaisessa kotimaakunnassaan Jaénissa. Ensimmäinen pesti ammattilaisliigaan tuli vuonna 1996, kun kolmanneksi korkeimmalla sarjatasolla, Segunda División B:ssä, pelaava toledolaisseura Talavera palkkasi Manzanon. Hänen ensimmäinen pääsarjaseuransa oli Real Valladolid, jonne hän siirtyi vuonna 1999. Valmennusuran tähänastinen huippu osui kaudelle 2002–2003, jolloin hän valmensi Real Mallorcaa. Tuolloin Manzano miehistöineen voitti Espanjan cupin. Ennen Recreativo Huelvan kaatumista finaalissa Mallorca oli raivannut tieltään Real Madridin neljännesvälierissä ja Deportivo La Coruñan välierävaiheessa. Mestarijoukkueen avainpelaaja oli nykyisin Interi Milania edustava Samuel Eto'o.


title: Gregorio Manzano

text: Manzanon menestys herätti myös suurseurojen kiinnostuksen ja valmentajan seuraava osoite oli pääkaupungin Atlético Madrid. Mallorcalta hän vei mukanaan argentiinalaisen pelintekijän Ariel Ibagazan ja laitahyökkääjä Álvaro Novon. Manzano seurasi tehtävässä legendaarista Luis Aragonésia, joka oli nostanut Atléticon uudelleen Espanjan pääsarjaan vuonna 2002. Seuran tavoite oli yltää seuraavana vuonna eurokentille. Manzanon alaisuudessa Atlético jäi kuitenkin seitsemänneksi eikä pelkkä paikka Intertoto Cupissa tyydyttänyt seurajohtoa, joka vapautti Manzanon tehtävistään kauden 2003–2004 päätteeksi.


title: Gregorio Manzano

text: Valmennettuaan Málagaa yhden kauden verran Manzano siirtyi jälleen valmentamaan Mallorcaa. Toisen Mallorca-pestin paras saavutus oli kauden 2009–2010 viides sija. Manzano jätti Mallorcan kyseisen kauden päätteeksi, koska talousvaikeuksissa painiskeleva seura ei kyennet tarjoamaan hänelle haluamaansa jatkosopimusta.


title: Gregorio Manzano

text: 26. syyskuuta 2010 hänen ilmoitettiin siirtyvän Sevillan uudeksi päävalmentajaksi. Hän korvaa tehtävässä Antonio Álvarezin. Manzanon johdolla Sevilla sijoittui liigassa lopulta viidenneksi jääden neljän pisteen päähän Mestarien liigan karsintoihin oikeuttaneesta nelossijasta. Kauden jälkeen seura ilmoitti ettei se jatka Manzanon sopimusta.


title: Gregorio Manzano

text: Kesäkuussa 2011 Manzano palasi Atléticoon ja solmi seuran kanssa yhden kauden mittaisen sopimuksen. Kausi 2011/12 lähti käyntiin alle odotusten ja Atlético vajosi syyskaudella La Ligan keskikastiin. Putoaminen Copa del Reystä Segunda B:ssä pelannutta Albacete Balompiétä vastaan ja jumittuminen liigan sijalle 10 johtivat lopulta Manzanon potkuihin joulun alla 2011.


title: Gregorio Manzano

text: Helmikuussa 2013 Manzano palasi Primera Divisiónin toiseksi viimeisenä majailleen RCD Mallorcan päävalmentajaksi. Manzano ei onnistunut pelastamaan seuraa putoamiselta. Kauden jälkeen hän joutui jättämään tehtävänsä.


title: Gregorio Manzano

text: Helmikuussa 2014 Manzanosta tuli Kiinan Superliigassa pelaavan Beijing Guoanin päävalmentaja. Manzanon johdolla Guoan taisteli liigamestaruudesta kaudella 2014, mutta joutui lopulta taipumaan hopealle kolmen pisteen erolla Guangzhou Evergrandeen. Menestyksen myötä Manzano valittiin Kiinan Superligian vuoden parhaaksi jalkapallovalmentajaksi. Manzano jätti Guoanin kaksivuotisen sopimuksen umpeuduttua kauden 2014 jälkeen. Joulukuussa 2015 uutisoitiin, että hän aloittaa vuoden 2016 alussa Shanghai Greenlandin päävalmentajana.


title: Gregorio Manzano

text: Manzanon johdolla Shanghai Greenland pelasi hyvän kauden Kiinan Superliigassa sijoittuen lopulta neljänneksi. Sijoitus oli seuran paras saavutus kuuteen vuoteen. Kiinan cupissa joukkueen tie katkesi välieriin. Kokonaisuutena hyvästä ja menestyksekkäästä kaudesta huolimatta seura ilmoitti marraskuun alussa 2016, ettei se jatka Manzanon sopimusta kauden jälkeen.


title: Gregorio Manzano

text: Toukokuussa 2017 Manzano jatkoi valmennusuraansa Kiinassa Superliigaan nousseen Guizhoun päävalmentajana. Manzano luotsasi sarjanousijan kaudella 2017 liigassa sijalle 7 ja joukkue uusi sarjapaikkansa. Kaudella 2018 menestys oli heikompaa ja Guizhoun majaillessa kesäkuun alussa sijalla 16, seurajohto erotti Manzanon.


title: Shirin Neshat

text: Shirin Neshat (s. 1957 Qazvin, Iran) on erityisesti videotaiteestaan tunnetuksi tullut iranilais-amerikkalainen taiteilija.


title: Shirin Neshat

text: Vuonna 1974 Kaliforniaan opiskelemaan lähtenyt Neshat palasi synnyinmaahansa Iraniin vasta 1990, jolloin yhteiskunnallinen tilanne oli täysin muuttunut. Islamilainen tasavalta edellytti naisten pukeutuvan Koraanin mukaiseen hiukset ja vartalon peittävään vaatetukseen. Neshat alkoi kuvata "chadorin" (hunnun) taakse kätkeytyvää maailmaa. Hän aloitti mustavalkokuvauksella; Women of Allah -sarja on tämän työvaiheen tunnetuin tulos.


title: Shirin Neshat

text: Shirin Neshat vaihtoi videokuvaukseen 1990-luvun lopulla ja omaksui tässä elokuvalliset keinot. "Turbulent" (1998) ja "Rapture" (1999) käyttävät videoprojisointia.


title: Shirin Neshat

text: Lokakuussa 2006 hänelle myönnettiin Lillian Gish -palkinto. Vuonna 2009 hänet palkittiin Venetsian elokuvajuhlilla hopeisella leijonalla elokuvastaan Women Without Men.


title: Commer

text:
Commer oli brittiläinen ensisijaisesti kuorma- ja pakettiautojen valmistaja, joka oli liitetty Rootes-yhtymään vuonna 1934. Commerin pienimmät Commer Cob -pakettiautot olivat tekniikaltaan Hillmanneja, joskin varustukseltaan karumpia kuin henkilöautot. Commerin tehdas sijaitsi Lutonin kaupungissa Englannissa.
Yhdysvaltalainen Chrysler Corporation otti Rootes-yhtymän haltuunsa vuonna 1967, minkä jälkeen Commer-tavara-autot muuttuivat vähitellen Dodge-merkkisiksi. Commer-nimi jäi lopullisesti pois käytöstä vuonna 1976. Vuonna 1978 Chrysler myi kaikki Euroopan toimintonsa, mukaan lukien Britannian tehtaansa, ranskalaiselle PSA-yhtymälle. Uudella omistajalla ei ollut erityisempää kiinnostusta kuorma-autoalaa kohtaan, ja niinpä tehdas siirtyi edelleen vuonna 1981 Renaultille. Viimeiset entisellä Commerin tehtaalla tehdyt, alun perin Dodgen nimellä markkinoidut kuorma-autot valmistuivat lokakuussa 1989 Renault-Dodge -nimisinä.


title: Commer

text: Autola Oy solmi maahantuontisopimuksen Commerin kanssa vuonna 1937, mutta yhtäkään Commer-autoa ei tullut Suomeen ennen toista maailmansotaa. Ensimmäiset Commer-autot saatiin Suomeen vasta sodan jälkeen vuonna 1948. Autola Oy siirtyi Wihuri-yhtymän omistukseen vuonna 1961.


title: Commer

text: Henkilöautoiksi rekisteröityjä Commer-autoja oli Suomen ajoneuvorekisterissä 1960-luvun alussa noin 40 kappaletta. Henkilöautojen tuontisäännöstelyn vuoksi henkilöautomaiset pakettiautot olivat vuonna 1960 niin myyviä, ettei autoja maahantuonut Wihuri Oy Autola saanut niitä tarpeeksi myyntiin. Loppuvuodesta myyntiin tuli paranneltuja 51 hv:n versioita. Autoja käytettiin myös pakettiautona, mm. HPY oli niiden suurkäyttäjä.


title: Commer

text: Sotien jälkeisinä vuosina Commer tuli Suomessa tutuksi hyötyajoneuvoina. Commer-linja-autoja, jotka näyttävät olleen kestävämpiä kuin muut tuonaikaiset englantilaiset linja-autot, oli vuonna 1956 rekisterissä 40 kappaletta ("Bussiammattilainen 4/2007"). Vuonna 1954 Commerin moottoriksi tuli rakenteeltaan erikoinen kaksitahtinen dieselmoottori, joka sopi mataluutensa ansiosta erityisen hyvin asennettavaksi ohjaamon alle, mutta käytössä se ei kuitenkaan ollut kovin kestävä. Wihuri-yhtymän toinen tytäryhtiö Teijon Tehtaat Oy kehitti Commerin suurimpiin kuorma-automalleihin omaperäisen teliakseliston; vastaavaa rakennetta käytettiin Vanaja-autoissa ja myöhemmin myös Sisuissa.


title: Commer

text: Commer-kuorma-autoja myytiin 1970-luvulle saakka.


title: Commer

text: Pertti Duncker sanoo kirjassaan Purjevene nimeltään Merivuokko irroittaneensa itse suunnittelemansa ja toteuttamansa purjeveneen alkuperäisen apumoottorin juuri romutettavasta Commer-autosta.